text:
 |
 52011PC0758
 Proposta għal REGOLAMENT TAL-PARLAMENT EWROPEW U TAL-KUNSILL li tistabbilixxi għall-perjodu 2014 sa 2020 il-Programm tad-Drittijiet u ċ-Ċittadinanza /* KUMM/2011/0758 finali - 2011/0344 (COD) */
 MEMORANDUM TA’ SPJEGAZZJONI
 1. KUNTEST TAL-PROPOSTA
 Kif ikkonfermat
 mill-Programm ta’ Stokkolma, l-iżvilupp ta’ żona ta’ libertà, sigurtà
 u ġustizzja jibqa’ prijorità għall-Unjoni Ewropea. Għalkemm
 diġà nkiseb progress sinifikanti f’dan il-qasam mad-dħul
 fis-seħħ tat-Trattat ta’ Liżbona u n-natura vinkolanti
 riżultanti tal-Karta tad-Drittijiet Fundamentali tal-Unjoni Ewropea,
 l-Unjoni għadha tiffaċċja bosta sfidi
 bħall-implimentazzjoni insuffiċjenti jew inkonsistenti ta’ ċerti
 drittijiet madwar l-Unjoni jew in-nuqqas ta’ għarfien dwar ċerta
 leġiżlazzjoni tal-Unjoni kemm miċ-ċittadini kif ukoll
 mill-awtoritajiet pubbliċi. Il-miżuri leġiżlattivi u
 politiċi kif ukoll l-implimentazzjoni koerenti tagħhom huma
 għodod ewlenin. Il-finanzjament jista’ jikkontribwixxi
 għall-iżvilupp ta’ dan il-qasam permezz ta’ appoġġ
 għal-leġiżlazzjoni u għat-tfassil tal-politika u
 l-promozzjoni tal-implimentazzjoni tagħhom.
 Skont il-Komunikazzjoni dwar ir-Reviżjoni
 tal-Baġit tal-UE[1],
 ingħatat ħarsa ġdida lejn l-istrumenti ta’ finanzjament u
 l-mekkaniżmi ta’ kunsinna eżistenti sabiex jiġi żgurat
 fokus ċar fuq il-valur miżjud Ewropew u sabiex jitqiesu
 r-razzjonalizzazzjoni u s-simplifikazzjoni tal-mekkaniżmi ta’
 finanzjament. Fil-‘Baġit għall-Ewropa 2020’[2], il-Kummissjoni identifikat
 il-ħtieġa għal baġit aktar sempliċi u aktar
 trasparenti sabiex jiġu megħluba l-problemi li joriġinaw
 mill-kumplessità tal-istrutturi tal-programm u l-eżistenza ta’ programmi
 multipli. Il-qasam tad-Drittijiet issemma’ bħala eżempju
 tal-frammentazzjoni attwali, fejn għandha tittieħed azzjoni.
 F’dan il-qafas u bil-għan
 tas-simplifikazzjoni u r-razzjonalizzazzjoni, il-Programm tad-Drittijiet u
 ċ-Ċittadinanza huwa s-suċċessur ta’ tliet programmi
 attwali:
 - Id-Drittijiet Fundamentali u ċ-Ċittadinanza,
 - Daphne III,
 - Is-Sezzjonijiet “Antidiskriminazzjoni u Diversità” u
 “Ugwaljanza bejn is-Sessi” tal-Programm għall-Impjiegi u s-Solidarjetà
 Soċjali (PROGRESS).
 L-inkorporazzjoni ta’ dawn il-programmi,
 kollha bbażati fuq dispożizzjonijiet barra t-Titolu V tal-Parti III
 tat-TFUE, sejra tippermetti approċċ komprensiv ta’ finanzjament f’dan
 il-qasam.
 L-objettiv ġenerali ta’ din il-proposta
 huwa li tikkontribwixxi għall-ħolqien ta’ żona fejn
 id-drittijiet tal-persuni, kif stabbiliti fit-Trattat dwar il-Funzjonament tal-Unjoni
 Ewropea u fil-Karta tad-Drittijiet Fundamentali tal-Unjoni Ewropea, jiġu
 promossi u protetti. B’mod partikolari, dan il-Programm għandu jippromwovi
 d-drittijiet li jirriżultaw miċ-ċittadinanza Ewropea,
 il-prinċipji ta’ nondiskriminazzjoni u l-ugwaljanza bejn in-nisa u
 l-irġiel, id-dritt għall-protezzjoni tad-dejta personali,
 id-drittijiet tat-tfal, id-drittijiet li ġejjin
 mil-leġiżlazzjoni tal-Unjoni dwar il-konsumatur u mil-libertà li
 wieħed imexxi negozju fis-suq intern.
 Sabiex ikunu
 effettivi tassew u jwasslu għal riżultati ċari
 għaċ-ċittadini u n-negozji, id-drittijiet jeħtieġ li
 jkunu magħrufa minn dawk li japplikaw għalihom, minn dawk li
 jagħtu pariri lin-nies dwar id-drittijiet tagħhom u minn dawk li
 jibbenefikaw minn dawn id-drittijiet, u jiġu applikati b’mod konsistenti u
 effettiv madwar l-Unjoni. Dan jista’ jinkiseb bl-appoġġ
 għat-taħriġ u l-ħolqien ta’ għarfien,
 it-tisħiħ tan-netwerks u l-faċilitazzjoni ta’ kooperazzjoni
 transnazzjonali. Barra minn hekk, jeħtieġ li l-Unjoni Ewropea
 tgħammar lilha nnifisha b’bażi analitika soda sabiex
 tappoġġa t-tfassil tal-politiki u l-leġiżlazzjoni fil-qasam
 tad-drittijiet u ċ-ċittadinanza.
 2. RIŻULTATI TA’
 KONSULTAZZJONI MAL-PARTIJIET INTERESSATI U VALUTAZZJONIJIET TAL-IMPATT
 2.1. Konsultazzjoni mal-partijiet
 interessati
 Konsultazzjoni pubblika mal-partijiet
 interessati dwar attivitajiet ta’ finanzjament fil-futur fil-qasam
 tal-Ġustizzja, id-Drittijiet Fundamentali u l-Ugwaljanza
 għall-perjodu wara l-2013[3]
 ġiet imnedija fl-20 ta’ April 2011. Din kienet disponibbli
 onlajn għal xahrejn u kienet miftuħa għall-partijiet interessati
 u l-individwi kollha. 187 minn dawk li wieġbu – b’parti importanti ta’
 NGOs – minn ħafna mill-Istati Membri ssottomettew il-kontribuzzjoni
 tagħhom.
 Dawk li wieġbu evalwaw b’mod pożittiv
 l-objettivi politiċi tal-programmi u kkonfermaw il-ħtieġa
 għal finanzjament fl-oqsma koperti. Il-valur miżjud Ewropew ġie
 rikonoxxut u ma ġie identifikat ebda qasam fejn għandu jitwaqqaf
 il-finanzjament. Ġiet rikonoxxuta l-ħtieġa għal
 simplifikazzjoni u titjib u ħafna mill-miżuri proposti rċevew
 tweġiba pożittiva, inkluż it-tnaqqis tan-numru ta’ programmi u
 s-simplifikazzjoni tal-proċeduri.
 Il-partijiet interessati kienu favur
 attivitajiet ta’ ffinanzjar bħall-iskambju ta’ prattiċi tajba,
 taħriġ ta’ professjonisti, attivitajiet li jagħtu informazzjoni
 u jqajmu għarfien, appoġġ għan-netwerks, studji,
 eċċ. It-tipi kollha ta’ attivitajiet li ġew approvati minn dawk
 li wieġbu huma previsti espliċitament fl-Artikolu 5
 tal-proposta. Dawk li wieġbu kienu jaqblu mal-proposti tal-Kummissjoni
 dwar l-atturi xierqa biex jirċievu finanzjament u t-tipi ta’
 mekkaniżmi ta’ finanzjament li jistgħu jintużaw.
 2.2. Valutazzjoni tal-Impatt
 Twettqet valutazzjoni waħda tal-impatt
 rigward l-attivitajiet ta’ finanzjament fil-futur għall-qasam kollu
 tal-ġustizzja, id-drittijiet u l-ugwaljanza, li bħalissa jinkludi
 sitt programmi [4].
 Din il-valutazzjoni tal-impatt hija rilevanti kemm għall-proposta dwar
 il-Programm Ġustizzja, kif ukoll għall-proposta dwar il-Programm
 tad-Drittijiet u ċ-Ċittadinanza. Il-valutazzjoni tal-impatt tibni fuq
 l-evalwazzjonijiet interim tal-programmi attwali [5], li kkonfermaw l-effikaċja
 u l-effiċjenza ġenerali tal-programmi, iżda identifikaw ukoll xi
 nuqqasijiet u lok għal titjib. Il-valutazzjoni tal-impatt qieset tliet
 għażliet:
 Opzjoni A: li jinżammu sitt programmi u li jiġu indirizzati xi wħud
 mill-problemi identifikati permezz ta’ bidliet fil-ġestjoni interna
 tal-programmi. It-titjib fil-ġestjoni u t-trawwim ta’ sinerġiji
 b’saħħithom bejn il-programmi jindirizza wħud
 mill-kwistjonijiet. Madankollu, il-kawża ewlenija tal-problemi,
 jiġifieri l-għadd kbir ta’ programmi ma tkunx indirizzata direttament
 u konsegwentement it-titjib li għandu jinkiseb permezz ta’ din l-opzjoni
 jkun limitat.
 Opzjoni B: li jinżammu
 l-miżuri kollha tal-opzjoni A u barra minn hekk li s-sitt programmi
 attwali jiġu inkorporati f’żewġ programmi. Din l-opzjoni
 tippermetti flessibbiltà fl-użu tal-fondi u fl-indirizzar
 tal-prijoritajiet politiċi annwali. Din tikseb żieda fis-simplifikazzjoni
 (kemm għall-benefiċjarji kif ukoll għall-amministrazzjoni) u
 fl-effiċjenza tal-programmi, peress li jkunu meħtieġa ferm inqas
 proċeduri. L-effikaċja tal-programmi sejra titjieb ukoll peress li
 l-frammentazzjoni u d-dilwizzjoni tal-fondi jiġu indirizzati aħjar fi
 ħdan żewġ programmi. Ir-riżorsi umani jistgħu
 jiġu liberati, minħabba li inqas proċeduri jnaqqsu l-piż
 amministrattiv u jkunu allokati għal attivitajiet li jtejbu
 l-effikaċja tal-programmi (tixrid tar-riżultati,
 monitoraġġ, għoti ta’ informazzjoni, eċċ.).
 Opzjoni Ċ: li jiġi implimentat programm wieħed
 biss. Din l-opzjoni tindirizza l-problemi kollha kkawżati minn strumenti
 legali multipli u mill-piż amministrattiv akbar tal-ġestjoni ta’
 programmi multipli. Madankollu, minħabba r-restrizzjonijiet legali,
 l-ambitu ta’ dan il-programm ma jkunx kapaċi jkopri l-ħtiġijiet
 ta’ finanzjament tal-oqsma politiċi kollha. Ikun meħtieġ li ssir
 għażla bejn il-qasam tal-ġustizzja u l-qasam tad-drittijiet u ċ-ċittadinanza.
 Għalkemm din is-soluzzjoni tista’ tagħti impatt massimu f’termini ta’
 ġestjoni, madankollu ma jkunx possibbli li l-prijoritajiet politiċi u
 l-ħtiġijiet tal-qasam politiku kollha jiġu indirizzati b’mod
 suffiċjenti.
 Bħala riżultat tal-analiżi u
 l-paragun tal-opzjonijiet, l-opzjoni ppreferuta hija l-implimentazzjoni
 ta’ żewġ programmi li jkopru l-bżonnijiet ta’
 finanzjament tal-oqsma politiċi kollha (opzjoni B). Meta
 mqabbla mal-istatus quo l-opzjoni B toffri vantaġġi ċari u ma
 tippreżenta ebda żvantaġġ. L-opzjoni A mhix ta’
 benefiċċju daqs l-opzjoni B u l-opzjoni Ċ toffri biss kopertura
 parzjali tal-oqsma politiċi, li jagħmel lil din l-opzjoni mhux
 adattata.
 3. ELEMENTI LEGALI TAL-PROPOSTA
 Il-proposta hija bbażata fuq
 l-Artikoli 19(2), 21(2), 114, 168, 169 u 197 tat-Trattat dwar
 il-Funzjonament tal-Unjoni Ewropea. Il-kombinazzjoni ta’ dawn l-artikoli
 flimkien hija meħtieġa sabiex ikomplu jiġu appoġġjati
 politiki li huma żviluppati u implimentati fit-tliet programmi attwali, u
 mhix maħsuba biex testendi l-attivitajiet għal oqsma politiċi
 ġodda. It-taħlita ta’ aktar minn Artikolu wieħed hija
 meħtieġa sabiex jinkisbu l-għanijiet ġenerali tal-Programm
 b’mod komprensiv u sabiex jiġi adottat approċċ simplifikat u
 aktar effiċjenti għall-finanzjament. L-użu ta’ dan is-sett ta’
 artikoli jipprovdi l-bażi legali meħtieġa
 għall-attivitajiet proposti u għaldaqstant ma hemm l-ebda
 ħtieġa għala għandu jintuża l-Artikolu 352
 tat-TFUE.
 L-Artikolu 19(2) jipprevedi l-adozzjoni
 ta’ miżuri ta’ inċentiv għall-appoġġ ta’ azzjoni
 tal-Istati Membri fil-qasam tal-ġlieda kontra d-diskriminazzjoni fuq
 il-bażi tas-sess, ir-razza u l-oriġini etnika, ir-reliġjon jew
 twemmin, id-disabbiltà, l-età jew it-tendenzi sesswali, inklużi
 attivitajiet li jippromwovu l-ugwaljanza bejn in-nisa u l-irġiel u li jappoġġjaw
 id-drittijiet tat-tfal.
 L-Artikolu 21(2) jipprovdi għal
 miżuri tal-Unjoni li jiffaċilitaw l-eżerċizzju
 tad-drittijiet taċ-ċittadini li jmorru minn post
 għall-ieħor u li joqogħdu liberament fit-territorju tal-Istati
 Membri. Azzjonijiet li jimmiraw li jinfurmaw liċ-ċittadini u
 lill-awtoritajiet dwar id-drittijiet għal protezzjoni diplomatika u
 konsulari u dwar id-drittijiet tal-vot tagħhom stess jistgħu jkunu
 koperti wkoll b’dan l-Artikolu peress li fil-prattika huma jiffaċilitaw
 l-eżerċizzju tad-dritt taċ-ċittadin li jmur minn post
 għall-ieħor.
 L-Artikolu 114 jipprevedi
 l-approssimazzjoni tal-liġijiet immirati għall-istabbiliment u
 l-funzjonament tas-suq intern. L-Artikolu 169 jipprevedi, minbarra
 l-approssimazzjoni tal-liġijiet skont l-Artikolu 114, l-adozzjoni ta’
 miżuri li jappoġġaw, jissupplimentaw u jissorveljaw il-politika
 tal-Istati Membri biex jipproteġu s-sigurtà tas-saħħa u
 l-interess ekonomiku tal-konsumaturi kif ukoll il-promozzjoni tad-dritt
 għall-informazzjoni, għall-edukazzjoni u li jorganizzaw ruħhom
 sabiex jissalvagwardjaw l-interessi tagħhom. Iż-żewġ
 dispożizzjonijiet jistgħu jservu bħala bażi
 għall-finanzjament ta’ attivitajiet relatati ma’ kwistjonijiet
 tal-konsumatur u tal-liġi kuntrattwali. Livell għoli ta’ protezzjoni
 tal-konsumatur u l-iżvilupp tal-liġi kuntrattwali sabiex jiġu
 ffaċilitati t-tranżazzjonijiet transkonfinali joħolqu
 l-kundizzjonijiet meħtieġa sabiex iċ-ċittadini tal-Unjoni
 jkollhom is-setgħa li jeżerċitaw id-drittijiet tagħhom fuq
 il-fruntiera.
 L-Artikolu 168 jipprevedi livell
 għoli ta’ protezzjoni tas-saħħa tal-bniedem u azzjoni tal-Unjoni
 li tikkumplimenta l-politiki nazzjonali fil-prevenzjoni ta’ mard fiżiku u
 mentali u l-prevenzjoni ta’ sorsi ta’ periklu għas-saħħa
 fiżika u mentali. Il-vjolenza kontra t-tfal tikkostitwixxi periklu
 għas-saħħa fiżika u mentali tat-tfal, inklużi ta’
 spiss theddid transkonfinali. It-tfal huma ċittadini vulnerabbli u
 jeħtieġu livell ogħla ta’ protezzjoni kontra dawn il-perikli
 għas-saħħa fiżika u mentali tagħhom. Il-vjolenza
 kontra n-nisa tikkostitwixxi wkoll theddida serja għas-saħħa
 fiżika u mentali tal-vittmi, li jeħtieġu livell għoli ta’
 protezzjoni.
 L-Artikolu 197 jippermetti
 l-appoġġ tal-Istati Membri fl-implimentazzjoni tal-liġi
 tal-Unjoni billi jiġi ffaċilitat l-iskambju tal-informazzjoni jew
 l-appoġġ ta’ skemi ta’ taħriġ. Din id-dispożizzjoni se
 tkun partikolarment importanti f’oqsma bħad-drittijiet fundamentali,
 iċ-ċittadinanza u l-protezzjoni tad-dejta, fejn l-awtoritajiet
 nazzjonali għandhom rwol importanti x’jaqdu.
 L-attivitajiet ta’ finanzjament proposti
 jirrispettaw il-prinċipji tal-valur miżjud Ewropew u
 tas-sussidjarjetà. Il-finanzjament mill-baġit tal-Unjoni jiffoka fuq
 attivitajiet li l-objettivi tagħhom ma jistgħux jintlaħqu b’mod
 suffiċjenti mill-Istati Membri waħedhom, fejn l-intervent tal-Unjoni
 jista’ jagħti valur addizzjonali meta mqabbel ma’ azzjoni tal-Istati
 Membri biss. L-attivitajiet koperti b’dan ir-Regolament jikkontribwixxu
 għall-applikazzjoni effettiva tal-acquis billi tiġi żviluppata
 fiduċja reċiproka bejn l-Istati Membri, tiżdied il-kooperazzjoni
 transkonfinali u n-netwerking u tinkiseb applikazzjoni korretta, koerenti u
 konsistenti tal-liġi tal-Unjoni madwar l-Unjoni. L-Unjoni Ewropea tinsab
 f’pożizzjoni aħjar mill-Istati Membri biex tindirizza sitwazzjonijiet
 transkonfinali u biex tipprovdi pjattaforma Ewropea għal tagħlim
 reċiproku. Bażi analitika soda għall-appoġġ u
 l-iżvilupp ta’ politika sejra tiġi appoġġjata. Intervent
 tal-Unjoni Ewropea jippermetti li dawn l-attivitajiet jiġu segwiti b’mod
 konsistenti madwar l-Unjoni u jġib ekonomiji ta’ skala.
 Il-proposta tikkonforma mal-prinċipju tal-proporzjonalità fis-sens
 li ma tmurx lil hinn mill-minimu meħtieġ sabiex jinkiseb l-objettiv
 iddikjarat fil-livell Ewropew u dak li hu meħtieġ għal dak
 l-iskop.
 4. IMPLIKAZZJONI BAĠITARJA
 Il-pakkett finanzjarju
 għall-implimentazzjoni tal-Programm tad-Drittijiet u
 ċ-Ċittadinanza għall-perjodu mill-1 ta’ Jannar 2014
 sal-31 ta’ Diċembru 2020 għandu jammonta għal
 EUR 439 miljun (prezzijiet attwali).
 5. ELEMENTI EWLENIN
 TAL-PROPOSTA
 L-għan tal-approċċ propost huwa li s-simplifikazzjoni
 tal-proċeduri ta’ finanzjament, kif mitlub mill-partijiet involuti kollha,
 tingħaqad ma’ approċċ aktar orjentat lejn ir-riżultati.
 L-elementi ewlenin ta’ dan l-approċċ huma kif ġej:
 - Il-proposta tiddefinixxi l-objettivi ġenerali u
 speċifiċi segwiti mill-Programm (Artikoli 3 u 4) u l-oqsma ta’
 azzjoni li fuqhom sejjer jiffoka l-Programm (Artikolu 5). L-objettivi
 ġenerali u speċifiċi jiddefinixxu l-ambitu tal-programmi (oqsma
 politiċi), filwaqt li t-tipi ta’ azzjoni huma orjentati lejn il-fondi,
 huma applikabbli għall-oqsma politiċi kollha kkonċernati u
 jiddefinixxu b’mod orizzontali r-riżultati li jistgħu jinkisbu
 permezz tal-finanzjament. Fl-istess ħin, huma jiddefinixxu fejn il-finanzjament
 jista’ verament ikun ta’ valur miżjud għall-ilħuq tal-objettivi
 politiċi. Fl-implimentazzjoni ta’ dan ir-Regolament, il-Kummissjoni sejra
 tistabbilixxi kull sena l-prijoritajiet ta’ finanzjament fl-oqsma politiċi
 rispettivi. Il-Programm jista’ juża l-istrumenti finanzjarji kollha
 previsti fir-Regolament Finanzjarju. Il-parteċipazzjoni hija miftuħa
 għall-entitajiet legali kollha stabbiliti b’mod legali fl-Istati Membri
 jew f’pajjiż terz li jipparteċipa fil-Programm, bl-ebda limitazzjoni
 oħra għall-aċċess għall-programm. Din l-istruttura
 tippermetti s-simplifikazzjoni, kif ukoll orjentazzjoni aħjar tal-programm
 skont il-ħtiġijiet u l-iżviluppi tal-politika. Barra minn hekk,
 hija tipprovdi kuntest stabbli għall-evalwazzjoni, minħabba li
 l-objettivi speċifiċi huma marbuta direttament ma’ indikaturi
 għall-evalwazzjoni, li sejrin jibqgħu konsistenti għat-tul kollu
 tal-programm u sejrin jiġu sorveljati u evalwati b’mod regolari. Huwa
 propost li ma jinżammux ammonti speċifiċi għal kull qasam
 politiku fil-programm sabiex tinkiseb aktar flessibilità u sabiex titjieb
 l-implimentazzjoni tal-programm.
 - Il-parteċipazzjoni ta’ pajjiżi terzi hija
 limitata għall-pajjiżi taż-ŻEE, għall-pajjiżi ta'
 adeżjoni, għall-pajjiżi kandidati u għall-pajjiżi
 potenzjalment kandidati. Pajjiżi terzi oħra, b'mod partikolari
 pajjiżi fejn tapplika l-Politika Ewropea għall-Viċinat,
 jistgħu jkunu assoċjati ma' azzjonijiet tal-Programm, jekk dan iservi
 l-iskop ta' dawn l-azzjonijiet.
 - Il-prijoritajiet annwali tal-programm sejrin jiġu
 definiti fi programm ta’ ħidma annwali. Minħabba li dan jimplika
 għażliet ibbażati fuq politika, l-adozzjoni tal-programm ta’
 ħidma annwali hija soġġetta għall-opinjoni ta’ Kumitat
 tal-Istati Membri taħt il-proċedura ta’ Konsulenza.
 - Il-Kummissjoni tista’ tuża, fuq il-bażi ta’
 analiżi ta’ kost-benefiċċju, aġenzija eżekuttiva
 eżistenti għall-implimentazzjoni tal-programm, kif previst
 fir-Regolament tal-Kunsill (KE) Nru 58/2003 tad-19 ta’ Diċembru 2002
 li jfassal l-istatut għall-aġenziji eżekuttivi li jridu jiġu
 fdati b’ċerti kompiti fit-tmexxija tal-programmi tal-Komunità.
 2011/0344 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 li tistabbilixxi għall-perjodu 2014 sa 2020
 il-Programm tad-Drittijiet u ċ-Ċittadinanza
 (Test b'rilevanza għaż-ŻEE)
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u partikolarment l-Artikoli 19(2), 21(2),
 114, 168, 169 u 197 tiegħu,
 Wara li kkunsidraw il-proposta
 mill-Kummissjoni Ewropea,
 Wara t-trażmissjoni tal-abbozz tal-att
 leġiżlattiv lill-Parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew,
 Wara li kkunsidraw l-opinjoni tal-Kumitat
 tar-Reġjuni,
 Filwaqt li jaġixxu skont
 il-proċedura leġiżlattiva ordinarja,
 Billi:
 (1)
 L-Unjoni Ewropea hija stabbilita fuq
 il-prinċipji tal-libertà, id-demokrazija, ir-rispett għad-drittijiet
 u l-libertajiet fundamentali tal-bniedem u l-istat tad-dritt, prinċipji li
 huma komuni għall-Istati Membri. Kull ċittadin tal-Unjoni għandu
 d-drittijiet ipprovduti fit-Trattat. Il-Karta tad-Drittijiet Fundamentali
 tal-Unjoni Ewropea, li mad-dħul fis-seħħ tat-Trattat ta’ Lisbona
 saret legalment vinkolanti fl-Unjoni, tirrifletti d-drittijiet u l-libertajiet
 li huma intitolati għalihom il-persuni fl-Unjoni. Dawk id-drittijiet
 għandhom jiġu promossi u rispettati biex ikunu jistgħu jsiru
 realtà. It-tgawdija sħiħa ta’ dawk id-drittijiet għandha tkun
 iggarantita u għandu jitneħħa kwalunkwe ostakolu.
 (2)
 Il-Programm ta’ Stokkolma[6] jafferma mill-ġdid
 il-prijorità li jiġi żviluppat qasam ta’ libertà, sigurtà u
 ġustizzja u jispeċifika fil-prijoritajiet politiċi tiegħu,
 il-kisba ta’ Ewropa tad-drittijiet. Il-finanzjament huwa identifikat bħala
 wieħed mill-għodda importanti għall-implimentazzjoni b’suċċess
 tal-prijoritajiet politiċi tal-Programm ta’ Stokkolma.
 (3)
 Iċ-ċittadini għandhom ikunu
 jistgħu jeżerċitaw b’mod sħiħ id-drittijiet li
 joħorġu miċ-ċittadinanza tal-Unjoni. Huma għandhom
 ikunu jistgħu jeżerċitaw id-dritt tagħhom li
 jiċċaqilqu u jgħixu liberament fl-Unjoni, id-dritt tagħhom
 li jivvutaw u li joħorġu bħala kandidati fil-Parlament Ewropew u
 fl-elezzjonijiet muniċipali, id-dritt tagħhom għall-protezzjoni
 konsulari u d-dritt tagħhom li jagħmlu petizzjoni lill-Parlament
 Ewropew. Huma għandhom iħossuhom komdi dwar il-ħajja,
 l-ivvjaġġar u li jmorru jaħdmu fi Stat Membru ieħor,
 b’fiduċja li d-drittijiet tagħhom ikunu protetti, irrispettivament
 minn fejn fl-Unjoni Ewropea jinzertaw.
 (4)
 Iċ-ċittadini u n-negozji għandhom
 jibbenefikaw ukoll b’mod sħiħ mis-suq intern. Il-konsumaturi
 għandhom ikunu jistgħu jgawdu d-drittijiet li joħorġu
 mil-leġiżlazzjoni dwar il-konsumaturi u n-negozji għandhom ikunu
 appoġġjati sabiex jeżerċitaw il-libertà li jwettqu negozju
 fis-suq intern. L-iżvilupp ta’ strumenti leġiżlattivi
 għall-kuntratti u għall-konsumaturi jipprovdi soluzzjonijiet
 prattiċi sabiex in-negozji u l-konsumaturi jkunu jistgħu jindirizzaw
 problemi transkonfinali, bil-għan li joffrulhom aktar għażliet u
 jagħmluha tiswa inqas għalihom biex jikkonkludu kuntratti ma’
 msieħba fi Stat Membru ieħor, filwaqt li jipprovdu livell għoli
 ta’ protezzjoni għall-konsumatur.
 (5)
 Il-ġlieda kontra d-diskriminazzjoni
 bbażata fuq is-sess, ir-razza jew l-oriġini etnika, ir-reliġjon
 jew twemmin, id-diżabbiltà, l-età jew l-orjentazzjoni sesswali u
 l-promozzjoni tal-ugwaljanza bejn in-nisa u l-irġiel huma valuri komuni
 għall-Istati Membri. Il-ġlieda kontra kull forma ta’ diskriminazzjoni
 hija mira kontinwa li teħtieġ azzjoni kkoordinata, inkluż
 permezz tal-allokazzjoni ta’ fondi.
 (6)
 Skont l-Artikoli 8 u 10 tat-Trattat dwar
 il-Funzjonament tal-Unjoni Ewropea, il-Programm għandu jappoġġja
 l-integrazzjoni tal-ugwaljanza bejn in-nisa u l-irġiel u l-objettivi
 kontra d-diskriminazzjoni fl-attivitajiet tiegħu kollha. Għandu jsir
 regolarment monitoraġġ u valutazzjoni sabiex jiġi evalwat il-mod
 li bih il-kwistjonijiet tal-ugwaljanza bejn is-sessi u d-diskriminazzjoni
 jiġu indirizzati fl-attivitajiet tal-Programm.
 (7)
 Il-vjolenza fuq in-nisa fil-forom kollha
 tagħha tikkostitwixxi vjolazzjoni ta’ drittijiet fundamentali u pjaga
 serja għas-saħħa. Din il-vjolenza hija preżenti fl-Unjoni u
 teħtieġ azzjoni kkoordinata sabiex tiġi indirizzata.
 It-teħid ta’ azzjoni kontra l-vjolenza fuq in-nisa jikkontribwixxi
 għall-promozzjoni tal-ugwaljanza bejn in-nisa u l-irġiel.
 (8)
 It-Trattat jeħtieġ li l-Unjoni tippromwovi
 l-protezzjoni tad-drittijiet tat-tfal skont l-Artikolu 3(3) tat-Trattat
 dwar l-Unjoni Ewropea, filwaqt li tiġġieled kontra
 d-diskriminazzjoni. It-tfal huma vulnerabbli, b’mod partikolari f’sitwazzjoni
 ta’ faqar, esklużjoni soċjali, diżabbiltà jew sitwazzjonijiet
 speċifiċi li jqiegħduhom fir-riskju. Għandha tittieħed
 azzjoni sabiex jiġu promossi d-drittijiet tat-tfal u sabiex ikun hemm
 kontribut għall-protezzjoni tat-tfal minn ħsara u vjolenza, li jippreżentaw
 periklu għas-saħħa fiżika jew mentali tagħhom.
 (9)
 Id-dejta tal-individwi għandha tkompli
 tiġi protetta b’mod effettiv fil-kuntest ta’ żvilupp teknoloġiku
 kostanti u l-globalizzazzjoni. Il-qafas legali tal-Unjoni
 għall-protezzjoni tad-dejta għandu jiġi applikat b’mod effettiv
 u konsistenti fl-Unjoni Ewropea. Sabiex jinkiseb dan, l-Unjoni għandha
 tkun tista’ tappoġġja l-isforzi tal-Istati Membri biex jimplimentaw
 dan il-qafas legali
 (10)
 Il-Komunikazzjoni mill-Kummissjoni dwar l-Ewropa 2020[7] tistabbilixxi strateġija
 għal tkabbir intelliġenti, sostenibbli u inklussiv. L-appoġġ u l-promozzjoni tad-drittijiet
 tal-individwi fi ħdan l-Unjoni, l-indirizzar tad-diskriminazzjoni u
 l-inugwaljanzi u l-promozzjoni taċ-ċittadinanza jikkontribwixxu
 għall-promozzjoni tal-għanijiet oġġettivi u l-inizjattivi
 ewlenin tal-Istrateġija għall-Ewropa 2020.
 (11)
 L-esperjenza tal-azzjoni fil-livell tal-Unjoni
 uriet li l-ilħuq ta’ dawn l-objettivi fil-prattika titlob kombinazzjoni
 ta’ strumenti, inklużi leġiżlazzjoni, inizjattivi politiċi
 u finanzjament. Il-finanzjament huwa għodda importanti li tikkumplimenta
 l-miżuri leġiżlattivi. Għaldaqstant għandu jiġi
 stabbilit programm ta’ finanzjament. Il-Komunikazzjoni tal-Kummissjoni dwar
 ‘Baġit għall-Ewropa 2020’[8]
 tisħaq fuq il-ħtieġa għal razzjonalizzazzjoni u
 simplifikazzjoni tal-finanzjament mill-Unjoni. Simplifikazzjoni sinifikanti u
 ġestjoni effiċjenti tal-finanzjament jistgħu jinkisbu permezz
 tat-tnaqqis fl-għadd ta’ programmi u razzjonalizzazzjoni, simplifikazzjoni
 u armonizzazzjoni tar-regoli u l-proċeduri ta’ finanzjament.
 (12)
 Bi tweġiba għall-ħtieġa ta’
 simplifikazzjoni u ġestjoni effiċjenti tal-finanzjament, dan
 ir-Regolament jistabbilixxi l-Programm tad-Drittijiet u
 ċ-Ċittadinanza li jipprovdi għall-kontinwazzjoni u
 l-iżvilupp ta’ attivitajiet imwettqa qabel fuq il-bażi ta’ tliet
 programmi stabbiliti mid-Deċiżjoni tal-Kunsill 2007/252/KE tad-19 ta’ April 2007
 li tistabbilixxi għall-perjodu 2007-2013 il-programm speċifiku
 ‘Drittijiet Fundamentali u Ċittadinanza’ bħala parti mill-programm
 Ġenerali ‘Drittijiet Fundamentali u Ġustizzja’ [9]; id-Deċiżjoni Nru 779/2007/KE tal-Parlament Ewropew u
 tal-Kunsill tal-20 ta’ Ġunju 2007 li tistabbilixxi
 għall-perjodu 2007-2013 programm speċifiku sabiex jipprevjeni u
 jikkumbatti l-vjolenza kontra t-tfal, iż-żgħażagħ u
 n-nisa u sabiex jipproteġi l-vittmi u l-gruppi li jkunu f’riskju
 (il-Programm Daphne III) bħala parti mill-Programm Ġenerali
 Drittijiet Fundamentali u Ġustizzja’ [10]; u t-taqsimiet ‘ugwaljanza
 bejn is-sessi’ u ‘antidiskriminazzjoni u diversità’ tad-Deċiżjoni Nru
 1672/2006/KE tal-Parlament Ewropew u tal-Kunsill tal-24 ta’ Ottubru 2006
 li tistabbilixxi Programm Komunitarju għall-Impjiegi u
 għas-Solidarjetà Soċjali – Progress [11].
 (13)
 Il-Komunikazzjonijiet tal-Kummissjoni
 ‘Ir-Reviżjoni tal-Baġit tal-UE[12]
 u ‘Baġit għall-Ewropa 2020’ jenfasizzaw l-importanza tal-iffukar
 tal-finanzjament fuq azzjonijiet b’valur miżjud Ewropew ċar,
 jiġifieri fejn l-intervent tal-Unjoni jista’ jagħti valur
 addizzjonali meta mqabbel mal-azzjoni tal-Istati Membri waħedhom.
 L-azzjonijiet koperti b’dan ir-Regolament għandhom jikkontribwixxu
 għall-iżvilupp ta’ fiduċja reċiproka bejn l-Istati Membri,
 biex b’hekk tiżdied il-kooperazzjoni u n-netwerking transkonfinali u
 l-kisba ta’ applikazzjoni korretta, koerenti u konsistenti tal-liġi
 tal-Unjoni.L-attivitajiet ta’ finanzjament għandhom jikkontribwixxu wkoll
 biex jinkiseb għarfien aħjar u effettiv ta-liġi tal-Unjoni u
 tal-politiki minn dawk kollha kkonċernati u jipprovdu bażi analitika
 soda għall-appoġġ u l-iżvilupp ta’ leġiżlazzjonijiet
 u politiki tal-Unjoni. L-intervent tal-Unjoni jippermetti li dawn l-azzjonijiet
 jiġu segwiti b’mod konsistenti madwar l-Unjoni u jġib ekonomiji ta’
 skala. Barra minn hekk, l-Unjoni Ewropea tinsab f’pożizzjoni aħjar
 mill-Istati Membri biex tindirizza sitwazzjonijiet transkonfinali u tipprovdi
 pjattaforma Ewropea għal tagħlim reċiproku.
 (14)
 Sabiex jiġi implimentat il-prinċipju ta’
 ġestjoni finanzjarja soda, dan ir-Regolament għandu jipprovdi
 għodod xierqa biex jevalwa l-prestazzjoni tiegħu. Għal dan
 il-għan, huwa għandu jiddefinixxi objettivi ġenerali u
 speċifiċi. Sabiex jitkejjel l-ilħuq ta’ dawn l-objettivi
 speċifiċi, għandu jiġi stabbilit sett ta’ indikaturi li
 għandhom jibqgħu validi għat-tul kollu tal-Programm.
 (15)
 Dan ir-Regolament jistabbilixxi pakkett finanzjarju
 għall-programm multiannwali li għandu jikkostitwixxi r-referenza
 ewlenija, fi ħdan it-tifsira tal-punt 17 tal-Ftehim
 Interistituzzjonali ta’ XX bejn il-Parlament Ewropew, il-Kunsill u
 l-Kummissjoni dwar il-kooperazzjoni fi kwistjonijiet baġitarji u dwar
 ġestjoni finanzjarja soda, għall-awtorità baġitarja matul
 il-proċedura baġitarja annwali.
 (16)
 Dan ir-Regolament għandu jiġi implimentat
 b’konformità sħiħa mar-Regolament (UE, Euratom) Nru XX/XX tal-XX
 fuq ir-regolamenti finanzjarji applikabbli għall-baġit annwali
 tal-Unjoni Ewropea. B’mod partikolari, huwa għandu juża l-għodod
 ta’ simplifikazzjoni introdotti minn dan ir-Regolament. Barra minn hekk,
 il-kriterji għall-identifikazzjoni ta’ azzjonijiet li għandhom
 jiġu appoġġjati għandu jkollhom l-għan li jallokaw
 ir-riżorsi finanzjarji disponibbli għal azzjonijiet li
 jiġġeneraw l-ogħla impatt fir-rigward mal-objettiv politiku
 imfittex.
 (17)
 Għandhom jiġu konferiti setgħat ta’
 implimentazzjoni lill-Kummissjoni fir-rigward tal-adozzjoni ta’ programmi ta’
 ħidma annwali. Dawn is-setgħat għandhom jiġu
 eżerċitati skont ir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011, li jistabbilixxi
 r-regoli u l-prinċipji ġenerali dwar il-modalitajiet ta’ kontroll
 mill-Istati Membri tal-eżerċizzju mill-Kummissjoni tas-setgħat
 ta’ implimentazzjoni[13].
 Minħabba l-ammonti annwali kkonċernati, l-implikazzjonijiet
 baġitarji jistgħu jitqiesu bħala mhux sostanzjali.
 Għaldaqstant, għandha tapplika l-proċedura konsultattiva.
 (18)
 Sabiex tiġi żgurata allokazzjoni
 effiċjenti tal-fondi mill-baġit tal-Unjoni, għandu jkun hemm
 konsistenza, kumplimentarjetà u sinerġiji bejn il-programmi ta’
 finanzjament li jappoġġjaw l-oqsma politiki marbuta mill-qrib ma’
 xulxin, b’mod partikolari bejn il-Programm u l-programm Ġustizzja
 stabbiliti mir-Regolament (UE) Nru XX/XX of XX[14], il-Programm Ewropa
 għaċ-Ċittadini stabbilit mir-Regolament (UE) Nru XX/XX ta' XX[15] u l-programmi fl-oqsma
 tal-affarijiet interni; l-impjieg u l-affarijiet soċjali;
 is-saħħa u l-ħarsien tal-konsumatur; l-edukazzjoni,
 it-taħriġ, iż-żgħażagħ u l-isport; is-soċjetà tal-informazzjoni; it-tkabbir, b'mod partikolari
 l-Istrument ta' Għajnuna għal Qable l-Adeżjoni[16] u l-fondi li joperaw taħt
 il-Qafas Strateġiku Komuni (Il-Fondi CSF).
 (19)
 L-interessi finanzjarji tal-Unjoni għandhom
 jiġu protetti b’miżuri proporzjonati matul iċ-ċiklu kollu
 tan-nefqa, inklużi l-prevenzjoni, il-kxif u l-investigazzjoni ta’
 irregolaritajiet, l-irkupru ta’ fondi mitlufa, imħallsa b’mod żbaljat
 jew użati ħażin u, fejn xieraq, penali. L-Uffiċċju Ewropew
 Kontra l-Frodi (OLAF) għandu jkun awtorizzat iwettaq kontrolli fuq il-post
 u spezzjonijiet fuq l-operaturi ekonomiċi, skont il-proċeduri
 stabbiliti fir-Regolament (Euratom,
 KE) Nru 2185/96[17] bl-għan li jkun stabbilit jekk kienx hemm frodi, korruzzjoni jew
 kwalunkwe attività illegali oħra li taffettwa l-interessi finanzjarji
 tal-Unjoni b’konnessjoni mal-finanzjament mill-Unjoni taħt il-Programm.
 (20)
 Minħabba li l-objettiv ta’ dan ir-Regolament,
 jiġifieri li jikkontribwixxi għall-ħolqien ta’ żona, fejn
 id-drittijiet tal-individwi, kif stabbiliti fit-Trattat dwar il-Funzjonament
 tal-Unjoni Ewropea u l-Karta tad-Drittijiet Fundamentali tal-Unjoni Ewropea,
 jiġu promossi u protetti, ma jistax
 jinkiseb b’mod suffiċjenti mill-Istati Membri
 iżda jista’ jinkiseb aħjar
 fil-livell tal-Unjoni, l-Unjoni tista’ tadotta miżuri skont
 il-prinċipju tas-sussidjarjetà
 kif imsemmi fl-Artikolu 5
 tat-Trattat dwar l-Unjoni Ewropea. Skont il-prinċipju tal-proporzjonalità,
 kif stabbilit f’dan l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dan l-għan.
 ADOTTAW DAN IR-REGOLAMENT:
 Artikolu 1
 Stabbiliment u tul tal-Programm
 1. Dan ir-Regolament
 jistabbilixxi l-Programm tal-Unjoni Ewropea dwar id-Drittijiet u
 ċ-Ċittadinanza, minn issa ’l quddiem imsejjaħ ‘il-Programm’.
 2. Il-Programm għandu
 jkopri l-perjodu mill-1 ta’ Jannar 2014 sal-31 ta’ Diċembru 2020.
 Artikolu 2
 Valur miżjud Ewropew
 Il-Programm għandu jiffinanzja azzjonijiet
 b’valur miżjud Ewropew. F’dak ir-rigward, il-Kummissjoni għandha
 tiżgura li l-azzjonijiet magħżula għall-finanzjament jimmiraw
 biex jipproduċu riżultati b’valur miżjud Ewropew u għandha
 tara li l-valur miżjud Ewropew ikun inkiseb tabilħaqq permezz
 tar-riżultati finali tal-azzjonijiet iffinanzjati mill-Programm.
 Artikolu 3
 Objettivi ġenerali
 L-objettiv ġenerali tal-Programm għandu
 jkun li jikkontribwixxi għall-ħolqien ta’ żona, fejn
 id-drittijiet tal-individwi, kif stabbilit fit-Trattat dwar il-Funzjonament
 tal-Unjoni Ewropea u l-Karta tad-Drittijiet Fundamentali tal-Unjoni Ewropea,
 ikunu promossi u protetti.
 Artikolu 4
 Objettivi speċifiċi
 1. Sabiex jinkiseb l-objettiv
 ġenerali imsemmi fl-Artikolu 3, il-Programm għandu jkollu
 l-għanijiet speċifiċi li ġejjin:
 (a) li jikkontribwixxi għat-titjib
 tal-eżerċizzju tad-drittijiet derivati miċ-ċittadinanza
 tal-Unjoni;
 (b) li jippromwovi l-implimentazzjoni
 effettiva tal-prinċipji ta’ non-diskriminazzjoni bbażata fuq is-sess,
 ir-razza jew l-oriġini etnika, ir-reliġjon jew twemmin,
 id-diżabbiltà, l-età jew l-orjentazzjoni sesswali inkluża
 l-ugwaljanza bejn in-nisa u l-irġiel u d-drittijiet ta’ persuni
 b’diżabbiltà u tal-anzjani;
 (c) li jikkontribwixxi
 għall-iżgurar ta’ livell għoli ta’ protezzjoni ta’ dejta
 personali;
 (d) li jtejjeb ir-rispett tad-drittijiet
 tat-tfal;
 (e) li jagħti s-setgħa
 lill-konsumaturi u lin-negozji li jinnegozjaw u jixtru b’fiduċja fi
 ħdan is-suq intern, billi jsaħħaħ d-drittijiet derivati
 mil-leġiżlazzjoni tal-Unjoni dwar il-konsumatur u billi
 jappoġġja l-libertà li wieħed imexxi negozju fis-suq intern,
 permezz tat-transazzjonijiet transkonfinali.
 2. L-indikaturi għall-kejl
 tal-ilħuq tal-objettivi stabbiliti fil-paragrafu 1, għandhom
 ikunu, fost affarijiet oħra, il-perċezzjoni Ewropea
 tar-rispett, l-eżerċizzju u l-implimentazzjoni ta’ dawn id-drittijiet
 u l-għadd ta’ ilmenti.
 Artikolu 5
 Azzjonijiet
 1. Bil-għan li jiġu segwiti
 l-objettivi stabbiliti fl-Artikolu 3 u fl-Artikolu 4, l-azzjonijiet
 tal-Programm għandhom jiffukaw fuq dawn l-oqsma ta’ azzjoni:
 (a) it-tisħiħ tal-għarfien
 pubbliku u l-għarfien tal-liġi u l-politiki tal-Unjoni;
 (b) l-appoġġ tal-implimentazzjoni
 tal-liġi u l-politiki tal-UE fl-Istati Membri;
 (c) il-promozzjoni tal-kooperazzjoni
 transnazzjonali u l-bini ta’ għarfien reċiproku u fiduċja reċiproka
 fost il-partijiet interessati kollha involuti;
 (d) it-titjib fl-għarfien u l-fehim ta’
 kwistjonijiet potenzjali li jaffettwaw l-eżerċizzju tad-drittijiet u
 l-prinċipji garantiti mit-Trattat, il-Karta tad-Drittijiet Fundamentali u
 leġiżlazzjoni sekondarja tal-Unjoni bil-ħsieb li jiġi
 żgurat tfassil ta’ politiki u leġiżlazzjoni bbażat fuq
 l-evidenza.
 2. Il-Programm għandu
 jiffinanzja fost affarijiet oħra t-tipi ta’ azzjonijiet li ġejjin:
 (a) Attivitajiet analitiċi,
 bħall-ġbir ta’ dejta u statistika; l-iżvilupp ta’
 metodoloġiji komuni u, fejn xieraq, indikaturi jew punti ta’ riferiment;
 studji, riċerki, analiżi u stħarriġ; evalwazzjonijiet u
 valutazzjonijiet tal-impatt; elaborazzjoni u pubblikazzjoni ta’ gwidi, rapporti
 u materjal edukattiv; monitoraġġ u valutazzjoni
 tat-traspożizzjoni u l-applikazzjoni tal-leġiżlazzjoni tal-Unjoni;
 u l-implimentazzjoni ta’ politiki tal-Unjoni; workshops, seminars, laqgħat
 ta’ esperti, konferenzi;
 (b) Attivitajiet ta’ taħriġ,
 bħal skambji tal-persunal, workshops, seminars, avvenimenti ta’
 taħriġ tat-trejners, żvilupp ta’ moduli ta’ taħriġ
 onlajn/oħrajn;
 (c) Attivitajiet ta’ tagħlim reċiproku,
 kooperazzjoni, tqajjim ta’ għarfien u tixrid, bħal identifikazzjoni,
 u skambji dwar, prattiċi tajba, approċċi u esperjenzi
 innovattivi, organizzazzjoni ta' reviżjoni bejn il-pari u tagħlim
 reċiproku; organizzazzjoni ta’ konferenzi u seminars; organizzazzjoni ta’
 kampanji ta’ tqajjim ta’ għarfien u informazzjoni, kampanji u avvenimenti
 tal-midja, inkluża l-komunikazzjoni korporattiva tal-prijoritajiet
 politiċi tal-Unjoni Ewropea; ġabra u pubblikazzjoni ta’ materjali
 għat-tixrid ta’ informazzjoni kif ukoll ir-riżultati tal-Programm;
 l-iżvilupp, operazzjoni u manutenzjoni ta’ sistemi u għodod permezz
 ta’ teknoloġiji tal-informazzjoni u tal-komunikazzjoni;
 (d) Appoġġ għall-atturi
 ewlenin, bħal appoġġ lill-Istati Membri meta jimplimentaw
 il-liġi u l-politiki tal-Unjoni; appoġġ għal netwerks
 ewlenin fil-livell Ewropew li l-attivitajiet tagħhom huma marbuta
 mal-implimentazzjoni tal-objettivi tal-Programm; netwerking fost korpi u
 organizzazzjonijiet speċjalizzati, awtoritajiet nazzjonali, reġjonali
 u lokali fil-livell Ewropew; finanzjament ta’ netwerks ta’ esperti;
 finanzjament ta’ osservatorji fil-livell Ewropew.
 Artikolu 6
 Parteċipazzjoni
 1. L-Aċċess
 għall-Programm għandu jkun miftuħ għall-korpi pubbliċi
 u/jew privati kollha u l-entitatjiet stabbiliti legalment:
 (a) fl-Istati Membri;
 (b) fil-pajjiżi tal-EFTA li huma parti
 għall-Ftehim taż-ŻEE, skont il-kondizzjonijiet stabbiliti
 fil-Ftehim taż-ŻEE;
 (c) f’pajjiżi ta’
 adeżjoni, pajjiżi kandidati u pajjiżi potenzjalment kandidati,
 skont il-prinċipji ġenerali u t-termini u kundizzjonijiet
 ġenerali stipulati fil-ftehimiet ta’ qafas konklużi magħhom dwar
 il-parteċipazzjoni tagħhom fil-programmi tal-Unjoni.
 2. Korpi u entitatjiet
 pubbliċi u/jew privati legalment stabbiliti, b'mod partikolari
 pajjiżi fejn tapplika l-Politika Ewropea tal-Viċinat, jistgħu
 jkunu assoċjati mal-azzjonijiet tal-Programm, jekk dan iservi l-iskop ta'
 dawn l-azzjonijiet.
 3. Skont il-Programm,
 il-Kummissjoni tista’ tikkoopera mal-organizzazzjonijiet internazzjonali attivi
 fl-oqsma koperti mill-Programm, bħall-Kunsill tal-Ewropa,
 l-Organizzazzjoni għall-Kooprazzjoni u l-Iżvilupp Ekonomiċi
 (OECD) u n-Nazzjonijiet Uniti. L-Aċċess għall-Programm
 għandu jkun miftuħ għal dawk l-organizzazzjonijiet
 internazzjonali.
 Artikolu 7
 Baġit
 1. Il-pakkett finanzjarju
 għall-implimentazzjoni tal-Programm għandu jkun ta’ EUR 439 miljun.
 2. L-allokazzjoni finanzjarja
 tal-Programm tista’ tkopri wkoll nefqiet relatati ma’ attivitajiet ta’
 preparazzjoni, monitoraġġ, kontroll, verifika u evalwazzjoni li huma
 meħtieġa għall-ġestjoni tal-Programm u
 għall-ilħuq tal-objettivi tiegħu; b’mod partikolari, azzjonijiet
 ta’ studji, laqgħat ta’ esperti, informazzjoni u komunikazzjoni,
 inkluża l-komunikazzjoni korporattiva tal-prijoritajiet politiċi
 tal-Unjoni Ewropea, safejn ikunu relatati mal-objettivi ġenereali ta’ dan
 ir-Regolament, spejjeż marbuta man-netwerks tal-IT li jiffukaw fuq
 l-ipproċessar u l-iskambju ta’ informazzjoni, flimkien ma’ spejjeż
 tekniċi u amministrattivi oħrajn ta’ għajnuna li l-Kummissjoni
 tagħmel għall-ġestjoni tal-Programm.
 3. L-awtorità baġitarja
 għandha tawtorizza l-approprjazzjonijiet annwali disponibbli fil-limiti
 stabbiliti mir-Regolament tal-Kunsill (UE, Euratom) Nru XX/XX ta’ XX li
 jistabbilixxi l-qafas finanzjarju multiannwali għas-snin 2014-2020.
 Artikolu 8
 Miżuri ta’ implimentazzjoni
 1. Il-Kummissjoni għandha
 timplimenta l-appoġġ finanzjarju tal-Unjoni skont ir-Regolament (UE,
 Euratom) Nru XX/XX ta’ XX dwar ir-regoli finanzjarji applikabbli
 għall-baġit annwali tal-Unjoni Ewropea.
 2. Sabiex timplimenta
 l-Programm, il-Kummissjoni għandha tadotta programmi ta’ ħidma
 annwali fil-forma ta’ atti implimentattivi. Dawn l-atti implimentattivi
 għandhom jiġu adottati skont il-proċedura konsultattiva msemmija
 fl-Artikolu 9(2).
 3. Il-programmi ta’ ħidma
 annwali għandhom jistabbilixxu l-miżuri meħtieġa
 għall-implimentazzjoni tagħhom, il-prijoritajiet ta’ sejħiet
 għal proposti u l-elementi l-oħra kollha meħtieġa
 mir-Regolament (UE, Euratom) Nru XX/XX ta’ XX dwar ir-regoli finanzjarji
 applikabbli għall-baġit annwali tal-Unjoni Ewropea.
 Artikolu 9
 Proċedura ta’ kumitat
 1. Il-Kummissjoni għandha
 tkun assistita minn kumitat. Dak il-kumitat għandu jkun kumitat fis-sens
 tar-Regolament (UE) Nru 182/2011.
 2. Fejn issir referenza
 għal dan il-paragrafu, għandu japplika l-Artikolu 4
 tar-Regolament (UE) Nru 182/2011.
 Artikolu 10
 Kumplementarjetà
 1. Il-Kummissjoni,
 f’kooperazzjoni mal-Istati Membri għandha tiżgura l-konsistenza u
 l-kumplimentarjetà ġenerali u sinerġiji ma’ strumenti oħra
 tal-Unjoni, fost affarijiet oħra, mal-programm Ġustizzja, il-programm
 Ewropa għaċ-Ċittadini u ma’ programmi fl-oqsma tal-affarijiet
 interni; l-impjiegi u l-affarijiet soċjali, is-saħħa u
 l-protezzjoni tal-konsumatur; l-edukazzjoni, it-taħriġ, iż-żgħażagħ
 u l-isport; is-soċjetà tal-informazzjoni; it-tkabbir, b’mod partikolari
 l-Istrument għall-Assistenza ta’ Qabel l-Adeżjoni u l-fondi li
 joperaw skont il-Qafas Strateġiku Komuni (il-fondi tas-CSF).
 2. Il-programm jista’ jaqsam
 ir-riżorsi ma’ strumenti oħra tal-Unjoni, b’mod partikolari
 l-programm Ġustizzja, sabiex jiġu implimentati azzjonijiet li
 jissodisfaw l-għanijiet taż-żewġ programmi. Azzjoni li
 għaliha jkun ingħata finanzjament mill-Programm tista’ twassal
 għall-għoti ta’ finanzjament mill-Programm Ġustizzja, sakemm
 il-finanzjament ma jkunx ikopri l-istess oġġetti tal-ispiża.
 Artikolu 11
 Protezzjoni tal-interessi finanzjarji tal-Unjoni
 1. Il-Kummissjoni għandha
 tieħu miżuri xierqa sabiex tiżgura li, meta jiġu
 implimentati azzjonijiet iffinanzjati skont dan ir-Regolament, l-interessi
 finanzjarji tal-Unjoni jkunu protetti bl-applikazzjoni ta’ miżuri
 preventivi kontra l-frodi, il-korruzzjoni u kwalunkwe attività illegali
 oħra, b’kontrolli effettivi u, jekk jiġu skoperti xi
 irregolaritajiet, bl-irkupru tal-ammonti imħallsa bi żball u, fejn
 xieraq, permezz ta’ penali effettivi, proporzjonati u deterrenti.
 2. Il-Kummissjoni jew
 ir-rappreżentanti tagħha u l-Qorti tal-Awdituri għandu jkollhom
 is-setgħa ta’ verifika, fuq il-bażi tad-dokumenti u fuq il-post, fuq
 il-benefiċjarji kollha tal-għotja, il-kuntratturi u sottokuntratturi
 kollha li rċevew fondi tal-Unjoni skont il-Programm.
 L-Uffiċċju Ewropew
 Kontra l-Frodi (OLAF) jista’ jwettaq kontrolli u spezzjonijiet fuq il-post fuq
 l-operaturi ekonomiċi direttament jew indirettament ikkonċernati
 mit-tali fondi b’mod konformi mal-proċeduri stabbiliti fir-Regolament
 tal-Kunsill (Euratom, KE) Nru 2185/96 bil-għan li jiġi stabbilit
 jekk kienx hemm frodi, korruzzjoni jew kwalunkwe attività oħra illegali
 f’konnessjoni ma’ ftehim tal-għotja jew deċiżjoni dwar
 għotja jew kuntratt li jikkonċerna l-finanzjament tal-Unjoni.
 Mingħajr
 preġudizzju għall-ewwel u t-tieni subparagrafi, ftehimiet ta’
 kooperazzjoni ma’ pajjiżi terzi u organizzazzjonijiet internazzjonali u
 ftehimiet ta’ għotjiet u deċiżjonijiet dwar għotjiet u kuntratti
 li jirriżultaw mill-implimentazzjoni ta’ dan ir-Regolament għandhom
 espressament jagħtu s-setgħa lill-Kummissjoni, lill-Qorti
 tal-Awdituri u lill-OLAF biex jitwettqu tali verifiki, kontrolli fuq il-post u
 spezzjonijiet.
 Artikolu 12
 Monitoraġġ u evalwazzjoni
 1. Il-Kummissjoni għandha
 timmonitorja l-Programm b’mod regolari sabiex issegwi l-implimentazzjoni ta’
 azzjonijiet imwettqa taħtu fl-oqsma tal-azzjonijiet imsemmija
 fl-Artikolu 5(1) u l-ilħuq tal-objettivi speċifiċi msemmija
 fl-Artikolu 4. Il-monitoraġġ għandu jipprovdi wkoll mezz
 ta’ evalwazzjoni tal-mod li bih il-kwistjonijiet tal-ugwaljanza bejn is-sessi u
 tal-ġlieda kontra d-diskriminazzjoni ġew indirizzati fl-azzjonijiet
 tal-programm. Fejn ikun rilevanti, l-indikaturi għandhom ikunu disaggregati
 skont is-sess, l-età u d-diżabbiltà.
 2. Il-Kummissjoni għandha
 tipprovdi lill-Parlament Ewropew u lill-Kunsill bi:
 (a) rapport ta’ evalwazzjoni interim sa mhux
 aktar tard minn nofs l-2018;
 (b) rapport ta’ evalwazzjoni ex post.
 3. Ir-rapport ta’ evalwazzjoni
 interim dwar l-ilħuq tal-għanijiet tal-Programm, l-effiċjenza
 tal-użu tar-riżorsi u l-valur miżjud Ewropew tal-Programm
 bl-għan li jiġi stabbilit jekk il-finanzjament f’oqsma koperti
 mill-Programm għandhomx jiġu mġedda, modifikati jew sospiżi
 wara l-2020. Huwa għandu jindirizza wkoll l-ambitu għal kwalunkwe
 simplifikazzjoni tal-Programm, il-koerenza interna u esterna tiegħu, kif
 ukoll ir-rilevanza kontinwa tal-objettivi u l-azzjonijiet kollha tiegħu.
 Dan għandu jieħu in kunsiderazzjoni r-riżultati ta’
 evalwazzjonijiet ex-post tal-programmi msemmija fl-Artikolu 13.
 4. L-evalwazzjoni ex post
 għandha tirrapporta dwar l-impatti fit-tul tal-Programm u dwar
 is-sostenibbiltà tal-effetti tal-Programm, bl-għan li jikkontribwixxu
 għal deċiżjoni dwar programm sussegwenti.
 Artikolu 13
 Miżuri transitorji
 L-azzjonijiet li jibdew qabel l-1 ta’ Jannar 2014
 fuq il-bażi tad-Deċiżjoni 2007/252/KE,
 id-Deċiżjoni 779/2007/KE jew Sezzjoni 4:
 Antidiskriminazzjoni u diversità, u s-Sezzjoni 5: Ugwaljanza bejn is-sessi
 tad-Deċiżjoni 1672/2006/KE, għandhom ikomplu jiġu
 regolati mid-dispożizzjonijiet ta’ dawk id-Deċiżjonijiet, sakemm
 jitlestew. Fir-rigward ta’ dawk l-azzjonijiet, ir-referenza għall-Kumitati
 previsti fl-Artikolu 10 tad-Deċiżjoni 2007/252/KE, fl-Artikolu 10
 tad-Deċiżjoni 779/2007/KE u fl-Artikolu 13
 tad-Deċiżjoni 1672/2006/KE għandhom ikunu interpretati
 bħala referenzi għall-Kumitat stabbilit fl-Artikolu 9
 tar-Regolament preżenti.
 Artikolu 14
 Dħul fis-seħħ
 Dan
 ir-Regolament għandu jidħol fis-seħħ fl-għoxrin jum
 wara dak tal-pubblikazzjoni tiegħu f’Il-Ġurnal Uffiċjali
 tal-Unjoni Ewropea.
 Magħmula fi Brussell,
 Għall-Parlament Ewropew Għall-Kunsill
 Il-President Il-President
 ANNESS
 DIKJARAZZJONI FINANZJARJA
 LEĠIŻLATTIVA
 1. QAFAS TAL-PROPOSTA /
 INIZJATTIVA
 1.1. Titolu tal-proposta/inizjattiva
 1.2. Qasam/oqsma
 politiku/politiċi kkonċernat(i) fl-istruttura ABM/ABB
 1.3. In-natura
 tal-proposta/inizjattiva
 1.4. Objettiv(i)
 1.5. Ir-raġunijiet
 għall-proposta/inizjattiva
 1.6. It-tul
 ta’ żmien u l-impatt finanzjarju
 1.7. Metodu/i
 ta’ ġestjoni maħsub
 2. MIŻURI AMMINISTRATTIVI
 2.1. Regoli
 ta’ monitoraġġ u rappurtar
 2.2. Sistema
 ta’ ġestjoni u kontroll
 2.3. Miżuri
 għall-prevenzjoni ta’ frodi u irregolaritajiet
 3. IMPATT FINANZJARJU STMAT
 TAL-PROPOSTA/INIZJATTIVA
 3.1. Intestatura(i)
 tal-qafas finanzjarju multiannwali u l-linja/i baġitarji tan-nefqa
 milquta/in
 3.2. Impatt
 stmat fuq in-nefqa
 3.2.1. Sommarju tal-impatt stmat fuq in-nefqa
 3.2.2. Impatt
 stmat fuq l-approprjazzjonijiet operattivi
 3.2.3. Impatt
 stmat fuq l-approprjazzjonijiet ta’ natura amministrattiva
 3.2.4. Kompatibbiltà
 mal-qafas finanzjarju multiannwali attwali
 3.2.5. Parteċipazzjoni
 ta’ parti terza fil-finanzjament
 3.3. Impatt stmat fuq id-dħul
 DIKJARAZZJONI
 FINANZJARJA LEĠIŻLATTIVA
 1.
 QAFAS TAL-PROPOSTA/ INIZJATTIVA
 1.1.
 Titolu tal-proposta/inizjattiva
 Proposta
 għal Regolament tal-Parlament Ewropew u tal-Kunsill li tistabbilixxi
 għall-perjodu 2014-2020 il-Programm tad-Drittijiet u
 ċ-Ċittadinanza
 1.2.
 Qasam(oqsma) politiku/politiċi kkonċernat/i
 fl-istruttura ABM/ABB [18]
 Titolu 33 - Ġustizzja
 1.3.
 In-natura tal-proposta/inizjattiva
 þ Il-proposta/inizjattiva
 hija relatata ma’ azzjoni ġdida
 ̈ Il-proposta/inizjattiva
 hija relatata ma’ azzjoni ġdida li ssegwi proġett pilota/azzjoni
 preparatorja [19]
 ̈ Il-proposta/inizjattiva
 hija relatata mal-estensjoni ta’ azzjoni eżistenti
 ̈ Il-proposta/inizjattiva
 hija relatata ma’ azzjoni diretta mill-ġdid lejn azzjoni ġdida
 1.4.
 Objettivi
 1.4.1.
 L-objettiv(i) strateġiku/strateġiċi
 multiannwali tal-Kummissjoni fil-mira tal-proposta/inizjattiva
 Il-Programm
 għandu l-għan li jikkontribwixxi għall-iżvilupp fil-qasam
 tal-libertà, is-sigurtà u l-ġustizzja, billi jippromwovi u
 jappoġġa l-implimentazzjoni effettiva ta’ Ewropa tad-drittijiet, kif
 stabbilit fit-Trattat dwar il-Funzjonament tal-Unjoni Ewropea u l-Karta
 tad-Drittijiet Fundamentali tal-Unjoni Ewropea. Dan jinkludi b’mod partikolari
 d-drittijiet derivati miċ-ċittadinanza Ewropea, il-prinċipji ta’
 nondiskriminazzjoni bbażata fuq is-sess, ir-razza jew l-oriġini
 etnika, ir-reliġjon jew twemmin, id-diżabbiltà, l-età jew
 l-orjentazzjoni sesswali u l-ugwaljanza bejn in-nisa u l-irġiel,
 id-drittijiet ta’ persuni b’diżabbiltà u tal-anzjoni, id-dritt
 għall-protezzjoni tad-dejta personali, id-drittijiet tat-tfal,
 id-drittijiet tal-konsumaturi u l-libertà li wieħed imexxi negozju fis-suq
 intern, billi jiġu ffaċilitati t-transazzjonijiet transkonfinali.
 1.4.2.
 Objettiv(i) speċifiku/speċifiċi u
 attività(jiet) ABM/ABB ikkonċernata(i)
 Objettivi speċifiċi
 Sabiex
 jinkiseb l-objettiv ġenerali msemmi hawn fuq, il-Programm għandu
 l-objettivi speċifiċi li ġejjin:
 (a)
 li jikkontribwixxi għat-titjib tal-eżerċizzju tad-drittijiet li
 jirriżultaw miċ-ċittadinanza tal-Unjoni;
 (b)
 li jippromwovi l-implimentazzjoni effettiva tal-prinċipji ta’
 non-diskriminazzjoni fuq il-bażi tas-sess, ir-razza jew l-oriġini
 etnika, ir-reliġjon jew twemmin, id-diżabbiltà, l-età jew
 l-orjentazzjoni sesswali inkluża l-ugwaljanza bejn in-nisa u l-irġiel
 u d-drittijiet ta’ persuni b’diżabbiltà u tal-anzjani;
 (ċ)
 li jikkontribwixxi fl-iżgurar ta’ livell għoli ta’ protezzjoni ta’
 dejta personali.
 (d)
 li jtejjeb ir-rispett tad-drittijiet tat-tfal;
 (e)
 li jagħti s-setgħa lill-konsumaturi u lin-negozji li jinnegozjaw u
 jixtru b’fiduċja fi ħdan is-suq intern, billi jinforza d-drittijiet
 derivati mil-leġiżlazzjoni tal-Unjoni dwar il-konsumatur u billi
 jappoġġja l-libertà li wieħed imexxi negozju fis-suq intern,
 permezz tat-transazzjonijiet transkonfinali.
 Attività ABM/ABB ikkonċernat
 ABB 33 02 u 33 06.
 1.4.3.
 Riżultat(i) u impatt mistennija
 Speċifika
 l-effetti li l-proposta/inizjattiva għandu jkollha fuq
 il-benefiċjarji/gruppi fil-mira.
 Il-proposta
 sejra tikkontribwixxi għall-infurzar tal-acquis, li jippermetti
 liċ-ċittadini u n-negozji fl-Unjoni biex jibbenefikaw b’mod
 sħiħ mil-leġiżlazzjoni eżistenti. Dawn se jkunu aktar
 konxji tad-drittijiet tagħhom, u l-Istati Membri u l-partijiet interessati
 se jkollhom għodod aħjar sabiex jiskambjaw informazzjoni dwar
 l-aħjar prattiki u sabiex jikkoperaw ma’ xulxin. L-effetti tal-proposta
 fuq benefiċjarji/gruppi fil-mira huma deskritti f’aktar dettall
 fit-Taqsima 4.1.2 tal-Valutazzjoni tal-Impatt.
 Barra
 minn hekk, il-bidliet fil-programmi ta’ finanzjament proposti se jkollhom
 effett ċar ta’ benefiċċju fuq il-proċessi li bihom
 jiġi ġestit l-appoġġ finanzjarju. Dan jibda minn
 approċċ integrat tul il-programmi fil-proċessi
 tal-applikazzjonijiet, id-dokumentazzjoni meħtieġa u s-sistemi tal-IT
 li għandhom jintużaw. Dan fih innifsu sejjer jikkostitwixxi ffrankar
 taż-żmien konkret minħabba li bosta partijiet interessati li
 huma attivi fl-oqsma koperti minn diversi ġenerazzjonijiet attwali ta’
 programmi, ma jkollhomx aktar jindirizzaw rekwiżiti diverġenti u
 jistgħu jikkonċentraw aktar fuq l-iżvilupp ta’ proposti
 b’saħħithom minn perspettiva ta’ kontenut u kwalità.
 Barra
 minn hekk, bi proċess armonizzat u razzjonalizzat ta’ għażla ta’
 proġett wieħed, id-dewmien bejn is-sottomissjoni
 tal-applikazzjonijiet u l-kisba tar-riżultati jitnaqqas b’mod sostanzjali
 u b’hekk l-organizzazzjoni li tagħmel l-applikazzjoni jkollha intervall
 iqsar ta’ inċertezza. Dan iġib miegħu l-vantaġġ
 miżjud ulterjuri ta’ proġetti li jibdew ħafna iqsar wara
 l-konċepiment tagħhom u għalhekk jirrispondu b’mod ħafna
 aktar effettiv għall-ħtiġijiet konkreti li jfittxu li
 jindirizzaw b’mod konformi mal-prijoritajiet tal-politika tal-UE
 1.4.4.
 Indikaturi tar-riżultati u l-impatt
 Speċifika
 l-indikaturi għall-monitoraġġ tal-implimentazzjoni
 tal-proposta/inizjattiva.
 L-indikaturi
 għall-kejl tal-ilħuq tal-objettivi speċifiċi msemmija hawn
 fuq, għandhom ikunu, fost affarijiet oħra, il-perċezzjoni
 Ewropea tar-rispett, l-eżerċizzju u l-implimentazzjoni ta’ dawn
 id-drittijiet u l-għadd ta’ ilmenti.
 Id-DĠ
 Ġustizzja ma għandux biżżejjed informazzjoni dwar
 is-sitwazzjoni attwali biex jistabbilixxi miri sinifikanti fit-tul jew
 għal żmien medju, iżda qabel tibda l-implimentazzjoni
 tal-programm, id-DĠ Ġustizzja sejjer jipprova jiġbor aktar
 tagħrif dwar is-sitwazzjoni attwali sabiex ikunu jistgħu jiġu
 stabbiliti t-tragwardi u l-miri.
 1.5.
 Ir-raġunijiet għall-proposta/inizjattiva
 1.5.1.
 Rekwiżit(i) li għandhom jiġu
 sodisfatti fi żmien qasir jew twil
 Billi
 l-leġiżlazzjoni hija għodda ewlenija għall-implimentazzjoni
 tal-objettivi tal-Unjoni fil-qasam tad-drittijiet u ċ-ċittadinanza,
 jeħtieġ li din tiġi kkumplimentata minn mezzi oħra. F’dan il-kuntest,
 il-finanzjament għandu rwol importanti x’jaqdi. B’mod partikolari,
 l-iffinanzjar għandu jtejjeb l-effikaċja tal-leġiżlazzjoni
 u d-drittijiet stabbiliti direttament fit-Trattat billi jiżdied
 l-għarfien, is-sensibilità u l-kapaċità taċ-ċittadini, professjonisti
 u partijiet interessati, permezz tal-appoġġ għall-:
 - Informazzjoni u t-tqajjim ta’ għarfien pubbliku, inkluż
 l-appoġġ għal kampanji nazzjonali u Ewropej biex jinfurmaw
 lin-nies bid-drittijiet tagħhom, kif garantit skont il-liġi tal-UE, u
 kif jinfurzawhom fil-prattika;
 - Taħriġ
 u bini ta’ kapaċità għall-professjonisti legali
 (bħall-imħallfin u l-prosekuturi) u prattikanti oħrajn, sabiex
 dawn jingħataw l-għodod biex iqiegħdu effettivament
 id-drittijiet u l-politiki tal-UE fil-prattika.
 Il-finanzjament
 għandu wkoll rwol ċentrali fil-promozzjoni tal-kooperazzjoni f’livell
 transnazzjonali u fl-iżvilupp ta’ fiduċja reċiproka, permezz
 ta’:
 - Tisħiħ
 tan-netwerks, jiġifieri organizzazzjonijiet madwar l-UE sabiex jgħinu
 fit-tħejjija ta’ inizjattivi futuri f’dan il-qasam, kif ukoll biex
 jippromwovu l-implimentazzjoni konsistenti tagħhom madwar l-Ewropa;
 - Kooperazzjoni
 transkonfinali dwar l-infurzar, pereżempju t-twaqqif ta’ sistemi ta’
 twissija tat-tfal nieqsa, il-koordinazzjoni ta’ kooperazzjoni kontra d-droga
 operattiva u transkonfinali.
 Barra minn hekk,
 il-finanzjament għandu jappoġġja:
 - Riċerka,
 analiżi u attivitajiet oħrajn ta’ appoġġ, li jipprovdu
 informazzjoni ċara u dettaljata lil-leġiżlatur dwar il-problemi
 u s-sitwazzjoni fil-post. Ir-riżultati ta’ dawn l-attivitajiet
 jikkontribwixxu għall-iżvilupp u l-implimentazzjoni tal-politiki
 tal-UE u jiżguraw li dawn ikunu bbażati fuq evidenza, jkunu immirati
 sew u strutturati sew.
 1.5.2.
 Valur miżjud tal-involviment tal-UE
 Il-finanzjament
 kopert mill-Programm tad-Drittijiet u ċ-Ċittadinanza
 jikkonċentra fuq attivitajiet fejn l-intervent tal-UE jista’ jagħti
 valur addizzjonali meta mqabbel ma’ azzjoni tal-Istati Membri waħedhom.
 L-attivitajiet koperti b’dan ir-Regolament jikkontribwixxu
 għall-applikazzjoni effettiva tal-acquis billi tiġi żviluppata
 fiduċja reċiproka bejn l-Istati Membri, biex b’hekk tiżdied
 il-kooperazzjoni u n-netwerking transkonfinali u l-kisba ta’ applikazzjoni
 korretta, koerenti u konsistenti tal-liġi tal-Unjoni fl-Unjoni. L-azzjoni
 fuq il-livell tal-Unjoni biss tista’ tipprovdi attivitajiet koordinati li
 jistgħu jilħqu lill-Istati Membri kollha. L-Unjoni Ewropea tinsab
 f’pożizzjoni aħjar mill-Istati Membri biex tindirizza sitwazzjonijiet
 transkonfinali u tipprovdi pjattaforma Ewropea għal tagħlim
 reċiproku. Mingħajr l-appoġġ tal-Unjoni, il-partijiet
 interessati għandhom it-tendenza li jindirizzaw problemi simili b’mod
 frammentat u maqtugħ. Il-kollaborazzjoni u netwerking bejniethom se
 jwasslu għal tixrid tal-aħjar prattiki, b’mod partikolari approċċi
 innovattivi u integrati fi Stati Membri differenti. Il-parteċipanti f’dawn
 l-attivitajiet imbagħad jaġixxu bħala multiplikaturi
 fl-attivitajiet professjonali rispettivi tagħhom u jxerddu aktar
 l-aħjar prattiki fl-Istat Membru tagħhom.
 Bażi
 analitika soda għall-appoġġ u l-iżvilupp tal-politiki sejra
 tiġi appoġġjata. L-intervent tal-Unjoni Ewropea jippermetti li
 dawn l-attivitajiet jiġu segwiti b’mod konsistenti madwar l-Unjoni u
 jġib ekonomiji ta’ skala. Il-finanzjament fil-livell nazzjonali ma jipprovdix
 l-istess riżultati, iżda biss approċċ frammentat u limitat
 li ma jkoprix il-ħtiġijiet tal-Unjoni Ewropea kollha kemm hi.
 1.5.3.
 Tagħlimiet minn esperjenzi simili fil-passat
 L-evalwazzjonijiet
 ta’ nofs il-perjodu mwettqa għall-programmi attwali fil-qasam tad-drittijiet
 u ċ-ċittadinanza kkonfermaw l-effikaċja ġenerali
 tal-programmi, iżda dawn identifikaw ukoll għadd ta’ problemi
 bħad-dilwizzjoni ta’ fondi (‘saupoudrage’) fost ħafna proġetti
 fuq skala żgħira b’impatt limitat. Minkejja l-fatt li l-finanzjament huwa
 allokat għal numru kbir ta’ proġetti, m’hemmx tixrid ġeografiku
 bbilanċjat fost l-organizzazzjonijiet li jirċievu l-fondi.
 L-evalwazzjonijiet ta’ nofs il-perjodu jaqblu li għandu jsir aktar sabiex
 jitjieb it-tixrid u l-isfruttament tar-riżultati u r-riżultati
 tal-attivitajiet iffinanzjati. It-titjib fit-tixrid imur id f’id mat-titjib
 fl-evalwazzjoni u l-monitoraġġ. L-evalwazzjonijiet ta’ nofs
 il-perjodu u l-konsultazzjoni pubblika enfasizzaw f’termini ta’ effiċjenza
 l-proċeduri kumplessi u burokratiċi li qed jaffaċċjaw
 l-applikanti. Mil-lat amministrattiv, il-multiplikazzjoni tal-proċeduri
 għall-programmi differenti timponi piż amministrattiv kbir fuq
 il-Kummissjoni. Il-multiplikazzjoni tal-proċeduri u l-piż amministrattiv
 għoli jikkontribwixxu għaż-żieda fit-tul
 tal-proċeduri. L-inkorporazzjoni tal-programmi flimkien għandha
 tindirizza din il-kwistjoni u toħloq sinerġiji bejn il-programmi.
 1.5.4.
 Koerenza u sinerġija possibbli ma’ strumenti
 rilevanti oħrajn
 Il-Programm
 se jfittex sinerġiji, konsistenza u kumplementarjetà ma’ strumenti
 oħra tal-Unjoni, fost affarijiet oħra mal-programm Ġustizzja u
 ma’ programmi fl-oqsma tal-affarijiet interni; l-impjiegi; is-saħħa u
 l-protezzjoni tal-konsumaturi; l-edukazzjoni, it-taħriġ, iż-żgħażagħ
 u l-isport; il-komunikazzjoni; is-soċjetà tal-informazzjoni; it-tkabbir,
 b’mod partikolari l-Istrument għall-Assistenza ta’ Qabel l-Adeżjoni u
 mal-fondi li joperaw skont il-Qafas Strateġiku Komuni (il-fondi tas-CSF).
 L-irduppjar tal-attivitajiet skont dawn il-programmi l-oħra sejjer
 jiġi evitat, u r-riżorsi jistgħu jinqasmu bejn il-programm
 Ġustizzja u l-Programm tad-Drittijiet u ċ-Ċittadinanza sabiex
 jinkisbu objettivi komuni.
 1.6.
 Tul ta’ żmien u impatt finanzjarju
 þ Proposta/inizjattiva ta’ tul limitat
 1.
 þ Proposta/inizjattiva fis-seħħ mill- 01/01/2014 sal- 31/12/2020
 2.
 þ Impatt finanzjarju mill-2014 sal- 2020 u aktar ’il quddiem
 ̈ Proposta/inizjattiva ta’ tul mhux
 limitat
 · Implimentazzjoni bil-perjodu tal-bidu minn SSSS sa SSSS,
 · segwita minn operazzjoni fuq skala sħiħa.
 1.7.
 Mod(i) ta’ ġestjoni maħsuba [20]
 þ Ġestjoni ċentralizzata diretta mill-Kummissjoni
 þ Ġestjoni ċentralizzata indiretta
 bid-delegazzjoni tal-kompiti ta’ implimentazzjoni lil:
 · þ aġenziji
 eżekuttivi
 · þ korpi mwaqqfa
 mill-Komunitajiet [21]
 · ̈ korpi nazzjonali
 tas-settur pubbliku/korpi b’missjoni ta’ servizz pubbliku
 3.
 ̈ persuni fdati bl-implimentazzjoni ta’ azzjonijiet speċifiċi
 skont it-Titolu V tat-Trattat dwar l-Unjoni Ewropea u identifikati fl-att
 bażiku rilevanti fis-sens tal-Artikolu 49 tar-Regolament Finanzjarju
 ̈ Ġestjoni kondiviża mal-Istati Membri
 ̈ Ġestjoni deċentralizzata ma’ pajjiżi terzi
 þ Ġestjoni konġunta ma’ organizzazzjonijiet internazzjonali (kif
 speċifikat hawn taħt)
 Jekk aktar minn mod ta’
 ġestjoni wieħed huwa indikat, jekk jogħġbok agħti
 d-dettalji fit-taqsima “Kummenti”.
 Kummenti
 Il-possibbiltà
 li tintuża aġenzija eżekuttiva eżistenti
 għall-implimentazzjoni sħiħa jew parzjali tal-Programm hija
 prevista fil-Memorandum ta’ Spjegazzjoni. F’dan l-istadju, ma ttieħdet
 ebda deċiżjoni f’dan ir-rigward, u ma twettqet ebda analiżi ta’
 kost/benefiċċju, iżda l-opzjoni għandha tinżamm
 miftuħa.
 Ġestjoni
 konġunta hija opzjoni oħra li tista’ tiġi prevista fil-futur.
 Dan jikkonċerna b’mod partikolari l-organizzazzjonijiet internazzjonali
 msemmija fl-Artikolu 6 para. 2: Kunsill tal-Ewropa, in-Nazzjonijiet
 Uniti u l-OECD.
 2.
 MIŻURI TA’ ĠESTJONI
 2.1.
 Regoli ta’ monitoraġġ u rappurtar
 Speċifika
 l-frekwenza u l-kondizzjonijiet.
 Il-proposta
 tinkludi obbligi ta’ monitoraġġ u evalwazzjoni. L-ilħuq
 tal-objettivi speċifiċi sejjer jiġi mmonitorjat b’mod regolari
 fuq il-bażi tal-indikaturi li jinsabu fil-proposta.
 Barra
 minn hekk, rapport ta’ evalwazzjoni interim dwar l-ilħuq tal-objettivi
 tal-Programm, l-effiċjenza fl-użu tar-riżorsi u l-valur
 miżjud Ewropew tiegħu sejjer jiġi pprovdut mill-Kummissjoni mhux
 aktar tard minn nofs l-2018. Evalwazzjoni ex post dwar l-impatti fit-tul u
 s-sostenibbiltà tal-effetti tal-Programm sejra tiġi pprovduta wara t-tmiem
 tal-Programm.
 2.2.
 Sistema ta’ ġestjoni u kontroll
 2.2.1.
 Riskju(i) identifikat(i)
 Id-DĠ
 Ġustizzja ma kienx qed jiffaċċja riskji importanti ta’
 żbalji fil-programmi ta’ nfiq tiegħu. Dan huwa kkonfermat min-nuqqas
 rikorrenti ta’ riżultati sinifikanti fir-rapporti annwali tal-Qorti
 tal-Awdituri kif ukoll min-nuqqas tar-rata ta’ żbalji residwali ogħla
 minn 2 % fl-aħħar snin tar-rapporti ta’ attività annwali
 tad-DĠ Ġustizzja (u l-ex DĠ JLS) (b’eċċezzjoni unika
 għall-programm Daphne fl-2009).
 Ir-riskji
 identifikati ewlenin huma dawn li ġejjin:
 -
 Riskju ta’ kwalità baxxa tal-proġetti magħżula u implimentazzjoni
 teknika dgħajfa tal-proġett, biex b’hekk jitnaqqas l-impatt
 tal-programmi; minħabba proċeduri ta’ għażla mhux adegwati,
 nuqqas ta’ kompetenza jew monitoraġġ insuffiċjenti;
 -
 Riskju ta’ użu ineffiċjenti jew mhux ekonomiku ta’ fondi
 mogħtija, kemm għal għotjiet (kumplessità ta’ rimbors ta’
 spejjeż eliġibbli attwali flimkien mal-possibbiltajiet limitati biex
 jiġu ċċekkjati l-ispejjeż eliġibbli mhux fuq il-post)
 u għall-akkwist (xi kultant numru limitat ta’ fornituri ekonomiċi
 bl-għarfien speċjalizzat meħtieġ li jinvolvu
 possibbiltajiet insuffiċjenti sabiex jiġu mqabbla l-offerti
 tal-prezzijiet);
 - Riskju relatat mal-kapaċità ta’ organizzazzjonijiet
 (speċjalment) iżgħar sabiex jikkontrollaw effettivament in-nefqa
 kif ukoll jiżguraw it-trasparenza tal-operazzjonijiet imwettqa;
 -
 Riskju ta’ reputazzjoni għall-Kummissjoni, jekk jiġu skoperti
 attivitajiet ta’ frodi jew kriminali; assigurazzjoni parzjali biss tista’
 tittieħed minn sistemi ta’ kontroll interni tal-partijiet terzi
 minħabba n-numru pjuttost kbir ta’ kuntratturi u benefiċjarji
 eteroġeni, kull wieħed jopera s-sistema ta’ kontroll tiegħu,
 ħafna drabi pjuttost żgħira fid-daqs.
 Ħafna
 minn dawn ir-riskji huma mistennija li jitnaqqsu grazzi għal immirar
 aħjar tal-proposti u l-użu ta’ elementi ssimplifikati inklużi
 fir-reviżjoni Trijennali tar-Regolament Finanzjarju.
 2.2.2.
 Metodu(i) ta’ kontroll maħsub(a)
 Deskrizzjoni tas-sistema ta’ kontroll intern
 Is-sistema
 ta’ kontroll prevista għall-programm futur hija kontinwazzjoni tas-sistema
 attwali tal-kontroll. Din hija magħmula minn blokok ta’ bini differenti:
 is-superviżjoni ta’ operazzjonijiet mill-Unità ta’ Ġestjoni
 tal-Programm, il-kontroll ex-ante (verifika finanzjarja) mill-Unità
 ċentrali tal-Baġit u l-Kontroll, il-kumitat tal-akkwist intern (JPC),
 il-kontrolli ex-post għall-għotjiet u l-verifiki mill-Kapaċità
 tal-Verifika Interna u/jew is-Servizz ta’ Verifika Interna.
 It-transazzjonijiet
 kollha huma soġġetti għal verifika ex ante mill-Unità
 tal-Ġestjoni tal-Programm u verifika finanzjarja mill-Unità tal-Baġit
 u l-Kontroll (ħlief għal prefinanzjamenti ta’ riskju baxx).
 Għall-għotjiet, it-talbiet għall-ispejjeż jiġu
 vverifikati bir-reqqa, u jintalbu dokumenti ta’ sostenn meta dawn ikunu
 meqjusin meħtieġa, ibbażati fuq valutazzjoni tar-riskju.
 Il-proċeduri kollha ta’ akkwist miftuħa u ristretti u
 l-proċeduri negozjati kollha ta’ iktar minn EUR 60.000 huma
 ppreżentati lill-kumitat tal-akkwisti interni għal kontrolli qabel ma
 tiġi adottata d-deċiżjoni tal-għotja.
 Is-settur ta’ kontroll ex-post japplika
 “strateġija ta’ skoperta” mmirata lejn l-iskoperta ta’ massimu ta’
 anomaliji sabiex jiġu rkuprati l-pagamenti mhux dovuti. Fuq il-bażi
 ta’ din l-istrateġija, il-verifiki jitwettqu fuq kampjun ta’ proġetti
 magħżula kważi għal kollox fuq il-bażi ta’
 analiżi tar-riskju.
 Spejjeż u benefiċċji tal-kontrolli
 Nistmaw
 li bejn 50 u 70 % tal-persunal kollu involut fil-ġestjoni tal-programmi
 finanzjarji attwali jwettaq funzjonijiet ta’ kontroll f’sens wiesa’
 (mill-għażla tal-benefiċjarji/kuntratturi sal-implimentazzjoni
 tar-riżultati ta’ verifika). Dan jikkorrispondi għal medda ta’ bejn
 EUR 2,1 miljun (50% tal-ispejjeż fuq ir-Riżorsi umani 2014
 stabbiliti fis-Sezzjoni 3.2.3), u EUR 3,2 miljun (70% tal-ispejjeż
 tar-Riżorsi Umani tal-2020 stabbiliti fis-Sezzjoni 3.2.3). Barra minn
 hekk, l-esternalizzazzjoni tal-verifiki ex post jipproduċi spejjeż
 fil-medda ta’ bejn EUR 75.000 u 100.000 fis-sena, li huma ffinanzjati
 mill-approprjazzjonijiet ta’ appoġġ amministrattiv. Dawn
 l-ispejjeż jirrappreżentaw bejn 6 u 4% tal-baġit totali
 tal-Programm, li jonqsu matul il-perjodu ta’ seba’ snin, minħabba l-fatt
 li l-approprjazzjonijiet annwali jiżdiedu b’mod sostanzjali bejn l-2014 u
 l-2020, filwaqt li l-ispejjeż tal-kontroll jibqgħu pjuttost stabbli.
 Grazzi
 għat-taħlita ta’ kontrolli ex-ante u ex-post kif ukoll kontrolli mhux
 fuq il-post u verifiki fuq il-post, fl-aħħar snin ir-rata medja ta’
 żball residwali kwantifikabbli kienet inqas minn 2 %, ħlief
 għal eċċezzjoni waħda għall-programm Daphne fl-2009,
 fejn ir-rata ta’ żball telgħet ftit aktar minn 2 %.Dan ġie
 indirizzat is-sena ta’ wara permezz ta’ żieda ta’ kontrolli ex post fuq
 il-post. Dawn il-kontrolli skoprew u kkoreġew l-iżbalji li fadal
 f’din il-popolazzjoni. Għalhekk, is-sistema ta’ kontroll intern kif ukoll
 l-ispiża tagħha hija meqjusa xierqa fid-DĠ Ġustizzja sabiex
 jintlaħaq l-għan ta’ rata ta’ żball baxxa.
 Madankollu,
 f’dan il-qafas, id-DĠ Ġustizzja se jkompli jesplora l-possibilitajiet
 sabiex titjieb il-ġestjoni u sabiex tiżdied is-simplifikazzjoni.
 Bit-tnaqqis tan-numru ta’ programmi, għandhom japplikaw regoli u
 proċeduri armonizzati, biex b’hekk jitnaqqas ir-riskju ta’ żball.
 Barra minn hekk, l-għodod ta’ simplifikazzjoni disponibbli
 fir-reviżjoni Trijennali tar-Regolament Finanzjarju sejrin jintużaw
 kemm jista’ jkun minħabba li huwa mistenni li dawn sejrin jikkontribwixxu
 għat-tnaqqis tal-piż amministrattiv għall-benefiċjarji u
 għalhekk jirrappreżentaw tnaqqis simultanju ta’ riskji ta’ żball
 u tal-piż amministrattiv għall-Kummissjoni.
 Sinteżi tan-natura u l-intensità
 tal-kontrolli (attwali).
 Sinteżi tal-kontrolli || Ammont f'EUR miljuni || Numru ta' benefiċjarji/ tranżazzjonijiet (% tat-total) || Ambitu *(valutazzjoni 1-4) || Kopertura (% tal-Valur)
 Kontrolli Ex ante fuq it-tranżazzjonijiet finanzjarji kollha || M/A || 100% || 1-4, ibbażat fuq ir-riskju u t-tip ta' tranżazzjoni || 100%
 Il-kontrolli tal-Kumitat tal-Akkwisti fuq deċiżjonijiet ta' għoti ta' akkwisti || M/A || 100% ta' proċeduri ta' akkwisti 'l fuq minn EUR 125.000 u proċeduri negozjati 'l fuq minn EUR 60.000 || 4 || 100% ta' proċeduri ta' akkwist 'il fuq minn EUR 125.000 u proċeduri nnegozjati 'l fuq minn EUR 60.000
 Kontrolli ex post fuq għotjiet - pagamenti finali || M/A || Mill-inqas 10% || 4 || Bejn 5 u 10%
 *Profondità
 tal-kontrolli:
 1. Kontroli amministrattiv/ aritmetiku minimu bl-ebda
 referenza għad-dokumenti ta' appoġġ
 2. Kontroll b'referenza għall-informazzjoni
 korroborattiva li tinkludi element ta' sorveljanza indipendenti (eż
 ċertifikat ta' verifika jew verifika oħra), iżda bla referenza
 għal dokumenti sottostanti.
 3. Kontroll b'referenza għal informazzjoni
 korroborattiva (eż bażi ta' dejta li tiġġustifika
 ċerti elementi tat-talba, parti terza jew valutazzjoni mill-Kummissjoni
 tal-kisbiet, eċċ.)
 4. Kontroll b'referenza għal u inkluż
 l-aċċess għad-dokumentazzjoni sottostanti li hija disponibbli
 fl-istadju tal-proċess in kwistjoni, għall-inputs u l-outputs kollha
 (eż l-iskedi tal-ħinijiet tax-xogħol, irċevuti, verifika
 fiżika, eċċ.); jiġifieri kontroll tal-istess intensità ta'
 ttestjar ta' tranżazzjoni bħal dawk imwettqa mill-QEA bħala
 parti mid-DAS.
 2.3.
 Miżuri għall-prevenzjoni ta’ frodi u
 irregolaritajiet
 Speċifika
 miżuri eżistenti jew previsti ta’ prevenzjoni u protezzjoni.
 Miżuri
 differenti huma jew se jitqiegħdu fis-seħħ għall-Programm
 futur tad-Drittijiet u ċ-Ċittadinanza sabiex jipprevjenu l-frodi u
 l-irregolaritajiet. Il-proposta fiha, fl-Artikolu 11 tagħha
 dispożizzjoni dwar il-protezzjoni tal-interessi finanzjarji tal-Unjoni
 Ewropea. F’konformità mal-istrateġija tal-Kummissjoni kontra l-frodi
 (CAFS), adottata f’Ġunju 2011, id-DĠ Ġustizzja qed ifassal
 strateġija kontra l-frodi li tkopri ċ-ċiklu tal-infiq kollu,
 wara li kkunsidra l-proporzjonalità u l-kost-benefiċċju
 tal-miżuri li għandhom jiġu implimentati. Din l-istrateġija
 hija bbażata fuq żewġ pilastri: il-prevenzjoni, ibbażata
 fuq kontrolli effettivi, u r-rispons xieraq, jekk jiġu skoperti frodi jew
 irregolaritajiet, li jikkonsistu fl-irkupru ta’ ammonti mħallsa bi
 żball u fejn xieraq, permezz ta’ penali effettivi, proporzjonati u
 deterrenti. L-istrateġija kontra l-frodi tiddeskrivi s-sistema ta’
 verifiki ex ante u ex post, ibbażati fuq sistema ta’ twissijiet (red
 flags), u tispeċifika l-proċeduri li għandhom jiġu segwiti
 mill-persunal meta jiġu skoperti frodi jew irregolaritajiet. Din tipprovdi
 wkoll informazzjoni dwar l-arranġamenti ta’ ħidma mal-OLAF.
 3.
 IMPATT FINANZJARJU STMAT TAL-PROPOSTA/INIZJATTIVA
 3.1.
 Intestatura(i) tal-qafas finanzjarju multiannwali u
 l-linja(i) baġitarji tan-nefqa affettwata(i)
 · Linji baġitarji ġodda mitlubin
 Skont l-ordni tal-intestaturi u tal-linji baġitarji
 tal-qafas finanzjarju multiannwali.
 Intestatura tal-qafas finanzjarju multiannwali || Linja baġitarja || Tip ta' nefqa || Kontribuzzjoni
 Għadd [Intestatura............................................] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || fi ħdan it-tifsira tal-Artikolu 18(1)(aa) tar-Regolament Finanzjarju
 [3...] || [33 01 04.YY] [Programm tad-Drittijiet u ċ-Ċittadinanza] || [Mhux diff...] || IVA || IVA || LE || LE
 [3...] || [33 YY YY YY] [Programm tad-Drittijiet u ċ-Ċittadinanza] || [Diff...] || IVA || IVA || LE || LE
 || || || || || ||
 3.2.
 L-impatt stmat fuq in-nefqa
 3.2.1.
 Sommarju tal-impatt stmat fuq in-nefqa
 EUR miljuni (sa 3 punti deċimali)
 Intestatura tal-qafas finanzjarju multiannwali: || Għadd || [Intestatura 3 – Sigurtà u ċittadinanza]
 DĠ: Ġustizzja || || || Sena 2014[22] || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Wara l-2020 || TOTAL
  Approprjazzjonijiet operattivi || || || || || || || || ||
 Numru tal-linja baġitarja - 33 xx xx || Impenji || (1) || 42,400 || 47,900 || 53,900 || 60,900 || 67,900 || 74,900 || 83,400 || || 431,300
 Ħlasijiet || (2) || 17,100 || 27,700 || 39,800 || 49,000 || 59,100 || 65,900 || 73,300 || 99,400 || 431,300
 Numru tal-linja baġitarja || Impenji || (1a) || || || || || || || || ||
 Ħlasijiet || (2a) || || || || || || || || ||
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi [23]* || || || || || || || || ||
 Numru tal-linja baġitarja 33 01 04 yy || || (3) || 1,100 || 1,100 || 1,100 || 1,100 || 1,100 || 1,100 || 1,100 || || 7,700
 TOTAL approprjazzjonijiet għad-DĠ ĠUSTIZZJA || Impenji || =1+1a +3 || 43,500 || 49,000 || 55,000 || 62,000 || 69,000 || 76,000 || 84,500 || || 439,000
 Ħlasijiet || =2+2a +3 || 18,200 || 28,800 || 40,900 || 50,100 || 60,200 || 67,000 || 74,400 || 99,400 || 439,000
 * Il-Kummissjoni tista’ tikkunsidra li testernalizza
 (parzjalment) l-implimentazzjoni tal-Programm lil aġenziji
 eżekuttivi. L-ammonti u l-imputazzjonijiet jiġu aġġustati
 jekk ikun meħtieġ skont ir-riżultati tal-proċess ta’
 esternalizzazzjoni.
  TOTAL approprjazzjonijiet operattivi || Impenji || (4) || 42,400 || 47,900 || 53,900 || 60,900 || 67,900 || 74,900 || 83,400 || || 431,300
 Ħlasijiet || (5) || 17,100 || 27,700 || 39,800 || 49,000 || 59,100 || 65,900 || 73,300 || 99,400 || 431,300
  TOTAL approprjazzjonijiet ta’ natura amministrattiva ffinanzjati mill-pakkett ta’ programmi speċifiċi || (6) || 1,100 || 1,100 || 1,100 || 1,100 || 1,100 || 1,100 || 1,100 || || 7,700
 TOTAL approprjazzjonijiet taħt l-INTESTATURA 3 tal-qafas finanzjarju multiannwali || Impenji || =4+ 6 || 43,500 || 49,000 || 55,000 || 62,000 || 69,000 || 76,000 || 84,500 || || 439,000
 Ħlasijiet || =5+ 6 || 18,200 || 28,800 || 40,900 || 50,100 || 60,200 || 67,000 || 74,400 || 99,400 || 439,000
 Intestatura tal-qafas finanzjarju multiannwali: || 5 || “ Nefqa amministrattiva ”
 EUR miljuni (sa 3 postijiet deċimali)
 || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Wara l-2020 || TOTAL
 DĠ: ĠUSTIZZJA || ||
  Riżorsi umani || 4,185 || 4,247 || 4,165 || 4,254 || 4,344 || 4,433 || 4,522 || || 30,150
  Nefqa amministrattiva oħra || 0,054 || 0,055 || 0,056 || 0,057 || 0,059 || 0,060 || 0,061 || || 0,402
 TOTAL DĠ ĠUSTIZZJA || Approprjazzjonijiet || 4,239 || 4,302 || 4,221 || 4,311 || 4,403 || 4,493 || 4,583 || || 30,552
 TOTAL approprjazzjonijiet taħt INTESTATURA 5 tal-qafas finanzjarju multiannwali || (Impenji totali = Ħlasijiet totali) || 4,239 || 4,302 || 4,221 || 4,311 || 4,403 || 4,493 || 4,583 || || 30,552
 EUR miljun (sa 3 punti deċimali)
 || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || || TOTAL
 TOTAL approprjazzjonijiet taħt INTESTATURI 1 sa 5 tal-qafas finanzjarju multiannwali || Impenji || 47,739 || 53,302 || 59,221 || 66,311 || 73,403 || 80,493 || 89,083 || || 469,552
 Ħlasijiet || 22,439 || 33,102 || 45,121 || 54,411 || 64,603 || 71,493 || 78,983 || 99,400 || 469,552
 3.2.2.
 Impatt stmat fuq l-approprjazzjonijiet operattivi
 · ̈ Il-proposta/inizjattiva
 ma teħtiġx l-użu tal-approprjazzjonijiet operattivi
 · þ Il-proposta/inizjattiva
 teħtieġ l-użu ta’ approprjazzjonijiet operattivi, kif spjegat
 hawn taħt. Mhuwiex possibbli li d-DĠ Ġustizzja jipprovdi lista
 eżawrjenti tar-riżultati kollha li għandhom jingħataw
 permezz tal-intervent finanzjarju taħt il-programm, l-ispejjeż medji
 u l-għadd tagħhom, kif mitlub minn din it-taqsima. M'hemm ebda
 għodod statistiċi bħalissa li jippermettu li jiġu prodotti
 spejjeż medji fuq il-bażi tal-programmi attwali, u definizzjoni
 preċiża bħal din tmur kontra l-prinċipju li l-programm
 fil-futur għandu jipprovdi biżżejjed flessibbiltà sabiex
 jipprovdi għall-prijoritajiet politiċi bejn l-2014-2020. Madankollu,
 din hija lista (mhux eżawrjenti) tar-riżultati li huma mistennija:
 - Numru ta’
 persuni fil-grupp fil-mira milħuqa minn attivitajiet ta’ tqajjim ta’
 għarfien;
 - Numru ta’
 persuni fil-grupp fil-mira milħuqa minn attivitajiet ta’
 taħriġ..
 - Numru ta’
 partijiet interessati li jipparteċipaw, fost affarijiet oħra,
 f’netwerking, skambji, żjarat ta’ studju;
 - Numru ta’
 każijiet ta’ kooperazzjoni transkonfinali, inkluż permezz
 tal-użu ta’ għodod tal-IT u proċeduri Ewropej.
 - Inizjattivi ta’ politika mfassla fuq
 il-bażi ta’ evalwazzjonijiet, valutazzjonijiet tal-impatt u abbażi
 ta’ konsultazzjonijiet komprensivi ta’ partijiet interessati u esperti;
 - Numru ta’ evalwazzjonijiet u valutazzjonijiet
 tal-impatt imwettqa bħala riżultat tal-implimentazzjoni tal-programm.
 Approprjazzjonijiet ta’ impenn f’miljuni ta’ EUR (sa 3
 punti deċimali)
 Indika l-għanijiet u r-riżultati ò || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || TOTAL
 RIŻULTATI
 Tip ta’ riżultat [24] || Ħlas medju tar-riżultat || Għadd ta’ riżultati || Ħlas || Għadd ta’ riżultati || Ħlas || Għadd ta’ riżultati || Ħlas || Għadd ta’ riżultati || Ħlas || Għadd ta’ riżultati || Ħlas || Għadd ta’ riżultati || Ħlas || Għadd ta’ riżultati || Ħlas || Għadd totali tar-riżultati || Ħlas totali
 OBJETTIV SPEĊIFIKU Nru 1 [25]... || || || || || || || || || || || || || || || ||
 - Riżultat || || || || || || || || || || || || || || || || || ||
 - Riżultat || || || || || || || || || || || || || || || || || ||
 - Riżultat || || || || || || || || || || || || || || || || || ||
 Subtotal għall-objettiv speċifiku Nru1 || || || || || || || || || || || || || || || ||
 OBJETTIV SPEĊIFIKU Nru 2... || || || || || || || || || || || || || || || ||
 - Riżultat || || || || || || || || || || || || || || || || || ||
 Subtotal għall-objettiv speċifiku Nru2 || || || || || || || || || || || || || || || ||
 ĦLAS TOTALI || || || || || || || || || || || || || || || ||
 3.2.3.
 Impatt stmat fuq l-approprjazzjonijiet ta’ natura
 amministrattiva
 3.2.3.1.
 Sommarju
 · ̈ Il-proposta/inizjattiva
 ma teħtieġx l-użu tal-approprjazzjonijiet operattivi
 · þ Il-proposta/inizjattiva
 teħtieġ l-użu tal-approprjazzjonijiet operattivi, kif spjegat
 hawn taħt:
 EUR miljuni (sa 3
 punti deċimali)
 || Sena 2014 [26] || Sena 2015 || Sena 2016 || Sena 2017 || Sena 2018 || Sena 2019 || Sena 2020 || TOTAL
 INTESTATURA 5 tal-qafas finanzjarju multiannwali || || || || || || || ||
 Riżorsi umani || 4,185 || 4,247 || 4,165 || 4,254 || 4,344 || 4,433 || 4,522 || 30,150
 Nefqa amministrattiva oħra || 0,054 || 0,055 || 0,056 || 0,057 || 0,059 || 0,060 || 0,061 || 0,402
 Subtotal tal-INTESTATURA 5 tal-qafas finanzjarju multiannwali || 4,239 || 4,302 || 4,221 || 4,311 || 4,403 || 4,493 || 4,583 || 30,552
 Barra mill-INTESTATURA 5 [27] tal-qafas finanzjarju multiannwali || || || || || || || ||
 Riżorsi umani || || || || || || || ||
 Nefqa oħra ta’ natura amministrattiva || 1,100 || 1,100 || 1,100 || 1,100 || 1,100 || 1,100 || 1,100 || 7,700
 Subtotal barra mill-INTESTATURA 5 tal-qafas finanzjarju multiannwali || 1,100 || 1,100 || 1,100 || 1,100 || 1,100 || 1,100 || 1,100 || 7,700
 TOTAL || 5,339 || 5,402 || 5,321 || 5,411 || 5,503 || 5,593 || 5,683 || 38,252
 Il-Kummissjoni tista’ tikkunsidra li
 testernalizza (parzjalment) l-implimentazzjoni tal-Programm lil aġenziji
 eżekuttivi. L-ammonti u l-imputazzjonijiet jiġu aġġustati
 jekk ikun hemm bżonn skont ir-riżultati tal-proċess ta’
 esternalizzazzjoni
 3.2.3.2.
 Ir-rekwiżiti stmati ta’ riżorsi umani
 · ̈ Il-proposta/inizjattiva
 ma teħtieġx l-użu tar-riżorsi umani
 · þ Il-proposta/inizjattiva
 teħtieġ l-użu tar-riżorsi umani, kif spjegat hawn
 taħt:
 L-istima għandha tiġi mfissra
 f’unitajiet ekwivalenti għal full-time
 || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020
  Karigi fil-pjan ta’ stabbiliment (uffiċjali u aġenti temporanji, f’unità Ekwivalenti Full Time: FTE) ||
 33 01 01 01 (Fil-Kwartieri Ġenerali u l-Uffiċċji tar-Rappreżentanza tal-Kummissjoni) || 30,75 || 30,75 || 29,75 || 29,75 || 29,75 || 29,75 || 29,75
 XX 01 01 02 (Delegazzjonijiet) || || || || || || ||
 XX 01 05 01 (Riċerka indiretta) || || || || || || ||
 10 01 05 01 (Riċerka diretta) || || || || || || ||
  Persunal estern (f’unità Ekwivalenti Full Time: FTE)[28] ||
 33 01 02 01 (AK, INT, SNE mill-“pakkett globali”) || 0,5 || 0,5 || 0 || 0 || 0 || 0 || 0
 XX 01 02 02 (AK, INT, JED, LA u SNE fid-delegazzjonijiet) || || || || || || ||
 XX 01 04 yy [29] || - fil-Kwartieri Ġenerali[30] || || || || || || ||
 - fid-delegazzjonijiet || || || || || || ||
 XX 01 05 02 (AK, INT, SNE – Riċerka indiretta) || || || || || || ||
 10 01 05 02 (AK, INT, SNE – Riċerka diretta) || || || || || || ||
 Linji baġitarji oħrajn (speċifika) || || || || || || ||
 TOTAL || 31,25 || 31,25 || 29,75 || 29,75 || 29,75 || 29,75 || 29,75
 33 huwa l-qasam
 politiku jew it-titolu baġitarju kkonċernat.
 Il-ħtiġijiet
 għar-riżorsi umani meħtieġa sejrin jiġu sodisfatti
 mill-persunal tad-DĠ li diġà huma assenjati għall-ġestjoni
 tal-azzjoni u/jew ġew riallokati fid-DĠ, flimkien ma', jekk ikun
 il-każ, allokazzjoni addizzjonali li tista’ tingħata lid-DĠ ta’
 ġestjoni skont il-proċedura ta’ allokazzjoni annwali fid-dawl
 tar-restrizzjonijiet baġitarji. L-ammonti u l-imputazzjonijiet jiġu
 aġġustati skont ir-riżultati tal-proċess previst ta’
 esternalizzazzjoni
 Deskrizzjoni
 tal-kompiti li għandhom jitwettqu:
 Uffiċjali u aġenti temporanji || Il-kompiti li għandhom jitwettqu jinkludu l-kompiti kollha meħtieġa għall-ġestjoni ta’ programm finanzjarju, bħal: - l-għoti ta’ input għall-proċedura baġitarja; - it-tħejjija tal-programmi ta’ ħidma /deċiżjonijiet ta’ finanzjament annwali, li jistabbilixxu prijoritajiet annwali; - il-ġestjoni ta’ sejħiet għal proposti u sejħiet għal offerti u l-proċeduri ta’ għażla sussegwenti; - il-komunikazzjoni mal-partijiet interessati (benefiċjarji potenzjali / attwali, Stati Membri,eċċ); - il-ġestjoni ta’ proġetti, b’mod operattiv u finanzjarju; - it-twettiq ta’ kontrolli, kif deskritt hawn fuq (kontroll ex ante, kumitat ta’ akkwist, verifiki ex post, verifika interna) ; - il-kontabbiltà; - l-iżvilupp u l-ġestjoni tal-ġestjoni tal-għoti tal-għodod tal-IT; - il-monitoraġġ u r-rappurtar fuq l-ilħuq tal-objettivi, inkluż fir-rapporti AAR u AOS
 Persunal estern || Il-kompiti huma simili għal dawk ta’ uffiċjali u aġenti temporanji, ħlief għal kompiti li ma jistgħux jiġu sodisfatti mill-persunal estern
 3.2.4.
 Kompatibbiltà mal-qafas finanzjarju multiannwali
 attwali
 · þ Il-proposta/inizjattiva
 hija kompatibbli mal-qafas finanzjarju multiannwali li jmiss.
 · ̈ Il-proposta/inizjattiva
 se tinvolvi l-ipprogrammar mill-ġdid tal-intestatura rilevanti fil-qafas
 finanzjarju multiannwali.
 Spjega liema programmar mill-ġdid huwa
 meħtieġ, filwaqt li tispeċifika l-linji baġitarji
 kkonċernati u l-ammonti korrispondenti.
 · ̈ Il-proposta/inizjattiva
 teħtieġ l-applikazzjoni tal-istrument tal-flessibilità jew
 ir-reviżjoni tal-qafas finanzjarju multiannwali [31].
 Spjega x’inhu meħtieġ, filwaqt li
 tispeċifika l-intestaturi u l-linji baġitarji kkonċernati u
 l-ammonti korrispondenti.
 3.2.5.
 Kontribuzzjonijiet minn partijiet terzi
 · þ Il-proposta/inizjattiva
 ma tipprovdix għal kofinanzjament minn partijiet terzi
 · ̈ Il-proposta
 tipprovdi għall-kofinanzjament stimat hawn taħt:
 Approprjazzjonijiet f’miljuni ta’ EUR (sa 3 punti
 deċimali)
 || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Total
 Speċifika l-korp ta’ kofinanzjament || || || || || || || ||
 TOTAL approprjazzjonijiet kofinanzjati || || || || || || || ||
 3.3.
 L-impatt stmat fuq id-dħul
 · ̈ Il-proposta/inizjattiva
 ma għandhiex impatt finanzjarju fuq id-dħul.
 · þ Il-proposta/inizjattiva
 għandha dan l-impatt finanzjarju li ġej:
 ̈ fuq ir-riżorsi proprji
 þ fuq id-dħul mixxellanju
 EUR miljuni (sa 3 postijiet deċimali)
 Linja tad-dħul tal-baġit: || Approprjazzjonijiet disponibbli għall-eżerċizzju kontinwu tal-baġit || Impatt tal-proposta/inizjattiva[32]
 Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020
 Artikolu 6xxxx............. || || || || || || || ||
 Għal dħul
 mixxellanju assenjat, speċifika l-linja/i baġitarja/i tal-infiq
 affetwata/i.
 [33
 yyyyyy...] Linja ta’ dħul
 Speċifika l-metodu
 għall-kalkolu tal-impatt fuq id-dħul.
 F’dan
 l-istadju, id-dħul mhux magħruf u se jiddependi fuq
 il-parteċipazzjoni tal-pajjiżi kandidati tal-programm.
 [1] Komunikazzjoni
 dwar ir-Reviżjoni tal-Baġit tal-UE, COM(2010)700 finali tad-19.10.2010.
 [2] Dokument ta’ Ħidma tal-Persunal tal-Kummissjoni,
 Baġit għall-Ewropa 2020: is-sistema attwali tal-finanzjament,
 l-isfidi fil-futur, ir-riżultati ta’ konsultazzjoni tal-partijiet
 interessati u għażla differenti dwar il-kwistjonijiet orizzontali u
 settorali ewlenin, SEC(2011) 868 finali, Li jakkompanja l-Komunikazzjoni dwar
 Baġit għall-Ewropa 2020, COM(2011)500 finali tad-29.6.2011.
 [3] http://ec.europa.eu/justice/news/consulting_public/news_consulting_0010_en.htm
 [4] Il-Programm Ġustizzja Ċivili (JCIV),
 il-Programm Ġustizzja Kriminali (JPEN), il-Programm għad-Drittijiet
 Fundamentali u ċ-Ċittadinanza (FRC), il-Programm Daphne III (DAP),
 il-Programm dwar l-Informazzjoni u l-Prevenzjoni tad-Droga (DPIP) u t-taqsimiet
 “Anti-diskriminazzjoni u Diversità” u “Ugwaljanza bejn is-Sessi” tal-Programm
 għall-Impjieg u s-Sigurtà Soċjali (PROGRESS).
 [5] Rapport ta’ evalwazzjoni interim dwar ir-riżultati
 miksuba u l-aspetti kwalitattivi u kwantitattivi tal-implimentazzjoni
 tal-programm ta’ fondi “Ġustizzja ċivili”, COM(2011)351 finali tal-15.06.2011;
 Rapport ta’ evalwazzjoni interim dwar il-Programm Ġustizzja Kriminali,
 COM(2011)255 final tal- 11.5.2011; Rapport dwar l-evalwazzjoni interim
 tal-Programm “Drittijiet Fundamentali u Ċittadinanza” 2007 – 2013, COM(2011)249
 finali tal-5.5.2011; Rapport dwar l-evalwazzjoni interim tal-programm Daphne
 III 2007 – 2013, COM(2011)254 finali tal-11.05.2011; Rapport dwar
 l-evalwazzjoni interim tal-Programm speċifiku “Prevenzjoni u Informazzjoni
 dwar id-Droga (DPIP) 2007 – 2013, COM(2011)246 finali tal-5.5.2011.
 [6] ĠU C 115, 4.5.2010, p. 115.
 [7] COM(2010)2020 finali tat-3.3.2010.
 [8] COM(2011)500 tad-29.6. 2011.
 [9] ĠU L 110, 27.4.2007, p. 33 u Corriġendum,
 ĠU L 141, 2.6.2007.
 [10] ĠU L 173, 3.7.2007, p. 19.
 [11] ĠU L 315, 15.11.2006,
 p.1.
 [12] COM(2010)700
 tad-19.10.2010.
 [13] ĠU L 55, 28.2.2011, p. 13.
 [14] OJ L XX, XX.XX.XXXX, p. XX.
 [15] OJ L XX, XX, p. XX.
 [16] OJ L XX, XX, p. XX.
 [17] ĠU L 292, 15.11.1996, p. 2.
 [18] ABM: Ġestjoni Bbażata fuq l-Attività – ABB:
 Activity-Based Budgeting (Baġit Ibbażat fuq l-Attività).
 [19] Kif imsemmi fl-Artikolu 49(6)(a) jew (b)
 tar-Regolament Finanzjarju.
 [20] Id-dettalji dwar il-modi ta’ ġestjoni u r-referenzi
 għar-Regolament Finanzjarju jistgħu jinstabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
 [21] Kif imsemmi fl-Artikolu 185 tar-Regolament
 Finanzjarju.
 [22] Is-sena N hija s-sena li fiha tibda l-implimentazzjoni
 tal-proposta/inizjattiva.
 [23] L-assistenza u n-nefqa teknika u/jew amministrattiva
 bħala appoġġ għall-implimentazzjoni tal-programmi tal-UE
 u/jew l-azzjonijiet (linji "BA" preċedenti), ir-riċerka
 indiretta, ir-riċerka diretta.
 [24] Ir-riżultati huma prodotti u servizzi li se jiġu
 forniti (eż.: numru ta’ skambji finanzjati ta’ studenti, numru ta’ km ta’
 toroq mibnija, eċċ.).
 [25] Kif ġie deskritt fis-Sezzjoni 1.4.2.
 “Għan(ijiet) speċifiku(ċi)...”
 [26] Is-sena N hija s-sena li fiha tibda l-implimentazzjoni
 tal-proposta/inizjattiva.
 [27] L-assistenza u n-nefqa teknika u/jew amministrattiva
 bħala appoġġ għall-implimentazzjoni tal-programmi tal-UE
 u/jew l-azzjonijiet (linji “BA” preċedenti), ir-riċerka indiretta,
 ir-riċerka diretta.
 [28] AK= Aġent Kuntrattwali; INT= persunal
 tal-aġenzija (“Intérimaire”); JED= “Jeune Expert en Délégation” (Esperti
 Żgħażagħ fid-Delegazzjoni); LA= Aġent Lokali; SNE=
 Espert Nazzjonali Sekondat;
 [29] Taħt il-limitu massimu għall-persunal estern
 minn approprjazzjonijiet operazzjonali (linji “BA” preċedenti).
 [30] Essenzjalment għall-Fondi Strutturali, il-Fond
 Agrikolu Ewropew għall-Iżvilupp Rurali (FAEŻR) u l-Fond Ewropew
 għas-Sajd (FES).
 [31] Ara l-punti 19 u 24 tal-Ftehim Interistituzzjonali.
 [32] Fir-rigward tar-riżorsi proprji tradizzjonali (dazji
 doganali, imposti fuq iz-zokkor), l-ammonti indikati għandhom ikunu
 ammonti netti, jiġifieri ammonti grossi wara t-tnaqqis ta’ 25 %
 għall-ispejjeż tal-ġbir.


type: contracts

jurisdiction: EU

text:
 Avis juridique important
 |
 21996D0907(01)
 Yhteistä passitusta käsittelevän EY-EFTA-sekakomitean päätös N:o 1/96, tehty 5 päivänä heinäkuuta 1996, yhteisestä passitusmenettelystä 20 päivänä toukokuuta 1987 tehdyn yleissopimuksen liitteessä II olevan 34 a artiklan soveltamisesta
 Virallinen lehti nro L 226 , 07/09/1996 s. 0020 - 0021
 YHTEISTÄ PASSITUSTA KÄSITTELEVÄN EY-EFTA-SEKAKOMITEAN PÄÄTÖS N:o 1/96,tehty 5 päivänä heinäkuuta 1996,yhteisestä passitusmenettelystä 20 päivänä toukokuuta 1987 tehdyn yleissopimuksen liitteessä II olevan 34 a artiklan soveltamisesta (96/531/EY) SEKAKOMITEA, jokaottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen (1) ja erityisesti sen liitteessä II olevan 34 a artiklan (2),sekä katsoo, ettäyleissopimuksen liitteeseen II sisältyy muun muassa vakuuksia koskevia erityismääräyksiä,liitteessä II olevan 34 a artiklan mukaan yleisvakuuden käyttö voidaan yhden tai useamman sopimuspuolen pyynnöstä kieltää väliaikaisesti tavaroiden osalta, joihin liittyy lisääntynyt petoksen vaara,Euroopan yhteisön saamien tietojen perusteella on asianmukaisesti osoitettu, että yhteisen passitusmenettelyn mukaisissa savukkeita sisältävissä kuljetuksissa petoksen vaara on poikkeuksellinen, mikä saattaa aiheuttaa huomattavaa haittaa sopimuspuolten tulo- ja menoarvioille ja useille liikeyrityksille,Euroopan yhteisö on jo toteuttanut yhteisön passitusmenettelyyn liittyviä toimenpiteitä kieltääkseen väliaikaisesti yleisvakuuden käytön harmonoidun nimikkeistön alanimikkeeseen 24.02.20 kuuluvien savukkeiden osalta yhteiseen passitukseen kuuluvissa kuljetuksissa niihin vaikuttavan poikkeuksellisen petoksen vaaran vuoksi,Euroopan yhteisö, joka pitää aiheellisena toteuttaa vastaavia toimenpiteitä kuljetettaessa tällaisia tavaroita yhteisessä passitusmenettelyssä, on ilmoittanut haluavansa soveltaa 34 a artiklaa kieltääkseen väliaikaisesti yleisvakuuden käytön,edellä mainitun 34 a artiklan määräyksillä voidaan torjua tehokkaasti passitukseen vaikuttavia vilpillisiä menettelyjä,ON PÄÄTTÄNYT SEURAAVAA:1 artikla Yhteisestä passitusmenettelystä 20 päivänä toukokuuta 1987 tehdyn yleissopimuksen liitteessä II olevan 34 a artiklan mukaisesti kielletään väliaikaisesti yleisvakuuden käyttö harmonoidun järjestelmän alanimikkeeseen 24.02.20 kuuluvien savukkeiden kuljetuksissa, milloin lähetys ylittää 35 000 kappaleen määrän.2 artikla Tämä päätös tulee voimaan 5 päivänä heinäkuuta 1996.Sitä sovelletaan 1 päivästä elokuuta 1996 alkaen kuuden kuukauden ajan.Tehty Brysselissä 5 päivänä heinäkuuta 1996.Sekakomitean puolestaJ. CURRIEPuheenjohtaja(1) EYVL N:o L 226, 13.8.1987, s. 2(2) EYVL N:o L 12, 15.1.1994, s. 33


type: caselaw

text:
 20.4.2015
 RO
 Jurnalul Oficial al Uniunii Europene
 C 127/44
 Acțiune introdusă la 16 februarie 2015 – ZZ/Parlamentul
 (Cauza F-26/15)
 (2015/C 127/62)
 Limba de procedură: franceza
 Părțile
 Reclamant: ZZ (reprezentant: M. Casado García-Hirschfeld, avocat)
 Pârât: Parlamentul European
 Obiectul și descrierea litigiului
 Anularea deciziei de respingere a cererii reclamantului de acordare a indemnizației de instalare, ca urmare a mutării sale din Yemen la Bruxelles, unde locuiește soția sa, de care este despărțit, precum și cererea de obligare a pârâtului să plătească reclamantului această indemnizație de instalare majorată cu dobânzi
 Concluziile reclamantului
 —
 Anularea deciziei atacate din 15 aprilie 2014;
 —
 în măsura în care este necesar, anularea deciziei Secretariatului General al Parlamentului European din data de 17 noiembrie 2014;
 —
 obligarea Parlamentului European să plătească reclamantului indemnizația de instalare egală cu salariul lunar de bază, majorată cu dobânzi calculate de la datele de la care sunt datorate aceste sume în temeiul anexei VII la statut;
 —
 obligarea Parlamentului la plata cheltuielilor de judecată.


text:
 22.6.2017
 LV
 Eiropas Savienības Oficiālais Vēstnesis
 L 161/62
 EEZ APVIENOTĀS KOMITEJAS LĒMUMS
 Nr. 275/2015
 (2015. gada 30. oktobris),
 ar ko groza EEZ līguma XIII pielikumu (Transports) [2017/1064]
 EEZ APVIENOTĀ KOMITEJA,
 ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
 tā kā:
 (1)
 EEZ līgumā jāiekļauj Eiropas Parlamenta un Padomes 2014. gada 3. aprīļa Regula (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (1).
 (2)
 Tādēļ būtu attiecīgi jāgroza EEZ līguma XIII pielikums,
 IR PIEŅĒMUSI ŠO LĒMUMU.
 1. pants
 EEZ līguma XIII pielikumu groza šādi:
 1)
 66.d punkta tekstu (Eiropas Parlamenta un Padomes Regula (ES) Nr. 996/2010) aizstāj ar šādu:
 “32010 R 0996: Eiropas Parlamenta un Padomes 2010. gada 20. oktobra Regula (ES) Nr. 996/2010 par nelaimes gadījumu un incidentu izmeklēšanu un novēršanu civilajā aviācijā un ar ko atceļ Direktīvu 94/56/EK (OV L 295, 12.11.2010., 35. lpp.), kurā grozījumi izdarīti ar:
 —
 32014 R 0376: Eiropas Parlamenta un Padomes 2014. gada 3. aprīļa Regulu (ES) Nr. 376/2014 (OV L 122, 24.4.2014., 18. lpp.).
 Šā līguma vajadzībām regulas noteikumus pielāgo šādi:
 regulas 18. panta 5. punktam pievieno šādu daļu:
 “Lihtenšteinai un Šveicei ir vienota datubāze par notikumiem civilajā aviācijā. Attiecīgie Lihtenšteinas un Šveices dati tiks kopīgi integrēti centrālajā repozitārijā.””;
 2)
 pēc 66.gb punkta (Komisijas Regula (EK) Nr. 1330/2007) iekļauj šādu tekstu:
 “66.gc
 32014 R 0376: Eiropas Parlamenta un Padomes 2014. gada 3. aprīļa Regula (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (OV L 122, 24.4.2014., 18. lpp. lpp.).
 Šā līguma vajadzībām regulas noteikumus pielāgo šādi:
 Lihtenšteinai un Šveicei ir vienota datubāze par notikumiem civilajā aviācijā. Attiecīgie Lihtenšteinas un Šveices dati tiks kopīgi integrēti centrālajā repozitārijā. Ņemot vērā divpusējo sadarbību ar Šveici attiecībā uz notikumiem civilajā aviācijā Lihtenšteinā, Lihtenšteina ciešā sadarbībā ar Šveici apkopo ienākošos pieprasījumus atbilstīgi šai regulai.”
 2. pants
 Regulas (ES) Nr. 376/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
 3. pants
 Šis lēmums stājas spēkā 2015. gada 1. novembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
 4. pants
 Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
 Briselē, 2015. gada 30. oktobrī
 EEZ Apvienotās komitejas vārdā –
 priekšsēdētāja
 Oda SLETNES
 (1) OV L 122, 24.4.2014., 18. lpp.
 (*1) Konstitucionālās prasības nav norādītas.


type: wikipedia

text:
Is é an 4 Meán Fómhair an 247ú lá den bhliain de réir fhéilire Ghréagóra nó an 248ú lá i mbliain bhisigh. Tá 118 lá fágtha sa bhliain.
 Féilte
 Eaglais Chaitliceach Rómhánach - Santa Rosalia
 Daoine a rugadh ar an lá seo
 1824 — Anton Bruckner, cumadóir Ostarach
 1844 — Ernst Windisch, scoláire Gearmánach
 1851 — Seán Diolún, polaiteoir Éireannach
 1874 — Tadhg Ó Donnchadha, scríbhneoir Éireannach
 1895 — Buster Keaton, aisteoir Meiriceánach (b. 1966)
 1896 — Antonin Artaud, aisteoir Francach
 1902 — Patrick Lenihan, polaiteoir Éireannach
 1913 — Stanford Moore, bithcheimicí Meiriceánach
 1914 — Kitty NicLeòid, amhránaí Ghaeilge na hAlban
 1919 — Richard Barry, polaiteoir Éireannach de chuid Fine Gael
 1965 — Michael Bentt, dornálaí Meiriceánach
 1969 — Giorgi Margvelashvili, státaire Seoirseach
 1971 — Maik Taylor, imreoir sacair Briotanach
 1981 — Beyoncé, amhránaí agus ban-aisteoir Meiriceánach
 Daoine a fuair bás ar an lá seo
 1794 — John Hely-Hutchinson, polaiteoir Éireannach
 1813 — James Wyatt, ailtire Sasanach
 1907 — Edvard Hagerup Grieg, cumadóir ceoil agus pianódóir Ioruach
 1947 — P. J. Moloney, polaiteoir Éireannach
 1977 — Ernst Friedrich Schumacher, 66, eacnamaí (r. 1911)
 1990 — Irene Dunne, ban-aisteoir Meiriceánach
 2006 — Steve Irwin, 44, nádúraí Astrálach (r. 1962)
 2008 — Joey Giardello, dornálaí Meiriceánach
 2021 — Donncha Ó Dúlaing, Craoltóir de chuid RTÉ
 2021 — Willard Scott, aisteoir Meiriceánach
 Tarluithe eile
 1972 - Ag na Cluichí Oilimpeacha i München, bhuaigh Mark Spitz 7 bonn sa snámh
 1997 - Maraíodh ochtar agus gortaíodh os cionn 150 duine nuair a phléasc buamaí féinmharfacha i lár Iarúsailéim
 0904
 Meán Fómhair, 4


text:
 Avis juridique important
 |
 21996D0307(06)
 Beschluß des Gemeinsamen EWR-Ausschusses Nr. 73/95 vom 15. Dezember 1995 über die Änderung des Anhangs XIII (Verkehr) des EWR-Abkommens
 Amtsblatt Nr. L 057 vom 07/03/1996 S. 0039 - 0039
 BESCHLUSS DES GEMEINSAMEN EWR-AUSSCHUSSES Nr. 73/95 vom 15. Dezember 1995 über die Änderung des Anhangs XIII (Verkehr) des EWR-Abkommens DER GEMEINSAME EWR-AUSSCHUSS -gestützt auf das Abkommen über den Europäischen Wirtschaftsraum, geändert durch das Anpassungsprotokoll zum Abkommen über den Europäischen Wirtschaftsraum, nachstehend "Abkommen" genannt, insbesondere auf Artikel 98,in Erwägung nachstehender Gründe:Anhang XIII des Abkommens wurde durch den Beschluß Nr. 60/95 des Gemeinsamen EWR-Ausschusses (1) geändert.Die Entschließung 95/C 169/02 des Rates vom 19. Juni 1995 zur Frage der Standortverlagerungen im Luftverkehr (2) ist in das Abkommen aufzunehmen -BESCHLIESST:Artikel 1 In Anhang XIII des Abkommens wird nach Nummer 83 (Entschließung 95/C 169/01 des Rates) folgende neue Nummer eingefügt:"84. 395 Y 0705(02): Entschließung 95/C 169/02 des Rates vom 19. Juni 1995 zur Frage der Standortverlagerungen im Luftverkehr (ABl. Nr. C 169 vom 5. 7. 1995, S. 3)".Artikel 2 Der Wortlaut der Entschließung 95/C 169/02 in isländischer und norwegischer Sprache, der den jeweiligen Sprachfassungen dieses Beschlusses beigefügt ist, ist verbindlich.Artikel 3 Dieser Beschluß tritt am 1. Januar 1996 in Kraft, sofern dem Gemeinsamen EWR-Ausschuß alle Mitteilungen nach Artikel 103 Absatz 1 des Abkommens übermittelt worden sind.Artikel 4 Dieser Beschluß wird im EWR-Abschnitt und im EWR-Supplement des Amtsblatts der Europäischen Gemeinschaften veröffentlicht.Brüssel, den 15. Dezember 1995Für den Gemeinsamen EWR-AusschußDer VorsitzendeE. BERG(1) Noch nicht im Amtsblatt veröffentlicht.(2) ABl. Nr. C 169 vom 5. 7. 1995, S. 3.